tripathysagar/odia_wiki huggingface dataset:
ସାନ୍ତାଳୀ ସଙ୍ଗୀତ ସାନ୍ତାଳ ଆଦିବାସୀ ସମ୍ପରଦାଯର ସଙ୍ଗୀତ ଅଟେ। ମୁଖ୍ୟତଃ ଏହା ସାନ୍ତାଳ ଆଦିବାସୀମାନଙ୍କର ସଂସ୍କୃତି, ପରମ୍ପରା, ଆବିର୍ଭାବ ଇତ୍ୟଦି ବିଷୟୟକୁ ନେଇ ଆଧାରିତ। ଏହା ବ୍ୟତିତ ଲୋକମାନଙ୍କର ମନୋରଂଜନର ମାଧ୍ୟମ ଅଟେ। ସାନ୍ତାଳ ଲୋକମାନେ ଗୀତ ଓ ନାଚକୁ ପସନ୍ଦ କରନ୍ତି। ଅନ୍ୟ ଜାତିର ଲୋକମାନଙ୍କ ପରି ଏମାନଙ୍କ ସଙ୍ଗୀତ ମଧ୍ୟ ଭାରତର ସଙ୍ଗୀତ ଜଗତର ମୁଖ୍ୟ ସ୍ରୋତରେ ପହ୍ଞ୍ଛି ପାରିଛି। କିନ୍ତୁ ପରମ୍ପରା ଗତ ସଙ୍ଗୀତଗୁଡ଼ିକ ଏବେ ମଧ୍ୟ ମୁଖ୍ୟ ସ୍ରୋତକୁ ଆସିପାରିନି। ସାନ୍ତାଳ ସଙ୍ଗୀତ ହିନ୍ଦୁସ୍ଥାନି ସଙ୍ଗୀତଠାରୁ ଟିକେ ଅଲଗା। ଏହା ଉପରେ ବହୁତ ଲୋକ ଗବେଷଣା କରୁଛନ୍ତି। ସାନ୍ତାଳମାନଙ୍କ ପରମ୍ପରା ଗତ ସଙ୍ଗୀତରେ ମୁଖ୍ୟତଃ ଦୁଇଟି ବାଦ୍ୟ ଯନ୍ତର ବ୍ୟବହାର କରନ୍ତି, ସେଇଗୁଡିକ ହେଲା ତମକ ଓ ତୁମଦାକ। ସାନ୍ତାଳ ସଙ୍ଗୀତକୁ ବିଭିନ ବିଭାଗରେ ବିଭକ୍ତ କରାଜାଈଛି। ସେଇଗୁଡ଼ିକ ହେଲା ଦଂଗ, ଲାଗଣେ, କାରାମ, ଡାଣ୍ଟା ଇତ୍ୟାଦି। ପରବ ପରବାଣି, ବାହାଘର, ନାଚ, ଗୀତ, ଯାତରାମାନଙ୍କରେ ଏହି ସଙ୍ଗୀତକୁ ପରିବେସଣ କରାଯାଏ। ଦଂଗ ଦଂଗ ଅନ୍ତର ସଙ୍ଗୀତଗୁଡ଼ିକ ମୁଖ୍ୟତଃ ବାହାଘର,ପର୍ବପର୍ବାଣି ଆଦିରେ ପରିବେଷଣ କାରାଯାଏ । ଲାଗଣେ ଲାଗଣେ ସେରେଞ୍ଜକୁ ସାନ୍ତାଳୀଲୋକମାନେ ପର୍ବପର୍ବାଣିରେ ବେବ ହାର କରନ୍ତି।ମୁଖ୍ୟତଃ ବାହାବଂଗା,କାରାମ,ମାଗବଙ୍ଗା,ସ ହରାଯ,ଦାଷାଯ ଈତ୍ୟାଦି ପର୍ବମାନଙ୍କରେ ଗାନ କରାଯାଏ ।ଲାଗଣେ ସେରେଞ୍ଜ ହେଲା- "ତାହାଁ ରେତା ନାନା ତାରାନା ତାହାଁ ରେତାରେ"  ।ଯେତେବେଳେ ପର୍ବ ଆରମ୍ଭ ହୁଏ ଭଗବାନଙ୍କୁ ଡାକିବା ପାଈଁ ଲାଗଣେ ସେରେଞ୍ଜ ଗାନ କାରାଯାଏ। କାରାମ୍ କାରାମ ପର୍ବରେ ଯେଉଁ ସେରେଞ୍ଜ (ସଙ୍ଗୀତ) ବ୍ୟବାହାର କରାଯାଏ ତାହା କାରାମ୍ ପର୍ବର ପାଳନର ମହତ ବିଷ୍ୟରେ କୁହେ  ।କାରାମ ପର୍ବ ମୁଖ୍ୟତଃ ଗଛଦେବତାର ପୂଜା ଭାବରେ ପ୍ରସିଦ୍ଧ ।ସାନ୍ତାଳ ଲୋକମାନେ ପରିବେଶକୁ ଭଲ ପାଇବା ଏହି ପର୍ବରେ ଦାର୍ଶଯାଇଥାଏ ।ତେଣୁ ସେମାନେ ଏହି ପରବ ପାଳନ କରନ୍ତି।ଏହାବିଷ୍ୟରେ ଏକ ଗଳ୍ପ ଅଛି।ପୁରାତନ କାଳରେ ଜଣେ ଜମିଦାର ଥିଲେ।ତାଙ୍କର ବ୍ହୁତ ଗୋରୁ ଥିଲେ।ଜଣେ ବଗାଳିଆ ଥିଲା।ସବୁଦିନ ସେ ଗୋରୁମାନଙ୍କୁ ବଗାଳ କାରିବାକୁ ନିଏ।ସେଠାରେ ସେ ଗୋଟିଏ ଗଛକୁ ପୂଜା କରେ ।ଗୋରୁମାନେ ତାକୁ ଦେଖନ୍ତି ଏବଂ ଫେରି ଆସନ୍ତି।ଫଳରେ ଗୋରୁମାନେ ଜରରେ ପଡ଼ିଲେ।ମାଲିକ କାରଣ ଜାଣିବା ପାଈଁ ଚାହିଁଲେ।ଦିନେ ଦେଖିବାକୁପାଈଲେ ଯେ ଗୋରୁମାନେ ନ ଖାଈ ପୂଜା କରୁଥିବା ପିଲାକୁ ଦେଖୁଥିଲେ।ସେହିଠାରୁ ମାଲିକ ଜାଣିବାକୁ ପାଈଲେ ଏବଂ ସେହିଦିନଠାରୁ ଗଛକୁ ପୂଜା କରିବା ପାଈଁ ନିସ୍ପ୍ତି ନେଲେ।ସେବେଠାରୁ କାରାମ ପର୍ବ ପାଳନ କରାଯାଈଆସୁଛି। ବାଦ୍ୟ ଯନ୍ତର ସାନ୍ତାଳ ଲୋକମାନେ ବିଭିନନ ପ୍ରକାର ବାଦ୍ୟ ଯନ୍ତ୍ର ବ୍ୟବହାର କରନ୍ତି।ବାଦ୍ୟ ଯନ୍ତ୍ରମାନଙ୍କ ମଧ୍ୟରୁ ଟାମାକକୁ ମୁଳ ବାଦ୍ୟ ଯନ୍ତ୍ର କୁହାଯାଏ। ଏହା ସବୁ ପର୍ବ ପର୍ବାଣି ସଙ୍ଗୀତ ମାଙ୍କରେ ବଜା ଯାଏ। ଏହା କୋନିକାଲ ଆକୃତି ଓ ପଶୁ ଚମଡାରେ ତିଆରି।ତୁମ୍ଦାକ ମଧ୍ୟ ଗୁରୁତପୁଣନ ବାଦ୍ୟ ଯନ୍ତର ଅଟେ।ଏହା ସିଲିନ୍ଡର ଆକ୍ରୁତିର ଓ ପଶୁ ଚମଡାରେ ତିଆରି।
ଚାଟିକଣା ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ପର୍ଯ୍ୟଟନସ୍ଥଳୀ । ଭୂଗୋଳ ଚାଟିକଣାର ଭୌଗୋଳିକ ଅବସ୍ଥାନ ହେଉଛି 19.28, 83.27 । ଏହାର ପଶ୍ଚିମ ଦିଗରେ ନିୟମଗିରି ପାହାଡ ରହିଛି । ଜିଲ଼୍ଲା ମୁଖ୍ୟାଳୟଠାରୁ ଏହା ୪୮ କିଲୋମିଟର ଦୂରରେ ରହିଛି । ୨୦୧୧ ଜନଗଣନା ଅନୁଯାୟୀ ଚାଟିକଣାର ଜନସଂଖ୍ୟା ୨୧୮୩ । ସେଥିରୁ ପୁରୁଷ ୧୦୬୭ ଓ ମହିଳା ୧୧୧୬ । ବିଷମକଟକର ରେଳ ଷ୍ଟେସନ ଚାଟିକଣା ଦେଇ ଯାଇଥିବାରୁ ଏଠାରେ ରେଳ ଯୋଗାଯୋଗ ରହିଛି । ଇତିହାସ ପର୍ଯ୍ୟଟନ ଚାଟିକଣା ନିକଟରେ ଏକ ଛୋଟ ଜଳପ୍ରପାତ ଏବଂ ଶିବ ମନ୍ଦିର  ( ଶ୍ରୀ ପାତାଳେଶ୍ୱର) ରହିଛି  । ଏହା ଓଡ଼ିଶା ସରକାରଙ୍କ ଏକ ଚିହ୍ନିତ ପର୍ଯ୍ୟଟନସ୍ଥଳୀ ଅଟେ । ଏତଦ୍ ବ୍ୟତୀତ ଏଠାରେ ଡଙ୍ଗରିଆ କନ୍ଧ ସମାଜର ଚଳଣୀ ଉପରେ ଏକ ମ୍ୟୁଜିୟମ ରହିଛି ।
ନାଞ୍ଜାଙ୍ଗୁଦ୍ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ମ୍ ସୋରେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଞ୍ଜାଙ୍ଗୁଦ୍ ୧୨.୧୧୮୦ ଉତ୍ତର ଅକ୍ଷାଂଶ ଓ ୭୬.୬୮୪୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଞ୍ଜାଙ୍ଗୁଦ୍ ସହରର ମୋଟ ଜନସଂଖ୍ୟା ୪୮୨୨୦ ଅଟେ । ସେଥି ମଧ୍ୟରୁ ୫୦.୫୭% ଜଣ ପରୁଷ ହୋଇଥିବା ବେଳେ ୪୯.୪୩% ଜଣ ନାରୀ ଅଟନ୍ତି । ନାଞ୍ଜାଙ୍ଗୁଦ୍ର ସାକ୍ଷରତା ହାର ୬୮.୩୮% ଅଟେ । ଏହା ଜାତୀୟ ହାରଠାରୁ -୩.୫୪% ପ୍ରତିଶତ କମ ଅଟେ । ସେଥିରୁ ୩୭.୩୪% ପ୍ରତିଶତ ପୁରୁଷ ଓ ୩୧.୦୪% ନାରୀ ଅଟନ୍ତି । ୧୦.୯୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ନାଞ୍ଜାଙ୍ଗୁଦ୍ର ସରକାରୀ ଭାଷା ଅଟେ ।
ଆପ୍ପମ  (ନଡ଼ିଆ ଚିତଉ ପିଠା ସଙ୍ଗେ ତୁଳନୀୟ) କିଣ୍ୱନ ହୋଇଥିବା ପିଠଉ ଓ ନଡ଼ିଆ ରସରୁ ତିଆରି ଏକ ପ୍ରକାର ପିଠା  । ଏହା ମୁଖ୍ୟତଃ କେରଳ, ତାମିଲନାଡ଼ୁ ଓ ଶ୍ରୀଲଙ୍କାର ଏକ ପ୍ରଧାନ ଖାଦ୍ୟ । ଏହା ସାଧାରଣତଃ ଜଳଖିଆ ଓ ରାତିରେ ଖିଆଯାଇଥାଏ । ଏହା କେରଳର ନସରାଣୀମାନଙ୍କର  (ସେଣ୍ଟ ଥୋମାସ ଖ୍ରୀଷ୍ଟିଆନ ବା ସିରିଆନ ଖ୍ରୀଷ୍ଟିଆନ) ଏକ ମୁଖ୍ୟ ଖାଦ୍ୟ ଓ ଚଳଣିଗତ ପରିଚୟ  । ଗିଲ ମାର୍କ୍ସଙ୍କ ଅନୁସାରେ ତିନିପ୍ରକାର ଜିହୁଦୀ ସମାଜରେ - କୋଚିନ, ମୁମ୍ବାଇ ଓ କଲିକତା - ଶସ୍ୟରୁ ତିଆରି ପିଠା ଆପ୍ପମ ନାମରେ ଜଣା । ଇତିହାସ ଭାରତୀୟ ସାମ୍ବାଦିକ ବୀର ସାଙ୍ଘଭି ଖାଦ୍ୟ ଐତିହାସିକ କେ.ଟି. ଆଚାର୍ଯ୍ୟଙ୍କ ଉକ୍ତି ଉଦ୍ଧାର କରି କହନ୍ତି ଯେ ତାମିଲ ପେରୁମ୍ପାରୁନୁରେ ଆପ୍ପମ ବାବଦରେ ବର୍ଣ୍ଣନା ରହିଛି । କେ.ଟି. ଆଚାର୍ଯ୍ୟ ତାଙ୍କ ଜୀବନର ଶେଷ ପ୍ରକାଶିତ ବହିରେ ପେରୁମ୍ପାରୁନୁ ଆଧାରରେ ପୁରାତନ ତାମିଲ ଦେଶ  (ମୋଟାମୋଟି ଏବେର ଦକ୍ଷିଣ ଭାରତ)ରେ ଏକ ଜଣାଶୁଣା ଖାଦ୍ୟ ଭାବେ ବର୍ଣ୍ଣନା କରିଛନ୍ତି  । ଆପ୍ପମ ଦକ୍ଷିଣ ଭାରତରେ ପ୍ରଥମେ ଆରମ୍ଭ ହୋଇଥିଲା ବୋଲି ଗିଲ ମାର୍କ୍ସ ଦର୍ଶାନ୍ତି ।
ନିଓମାଇସିନ ଏକ ଆଣ୍ଟିବାୟିଟିକ ଅଟେ । ଏହା ଜୀବାଣୁ ଜନିତ ଚର୍ମ ସଂକ୍ରମଣର ଚିକିତ୍ସା କରିବା ପାଇଁ ବ୍ୟବ‌ହାର କରାଯାଏ । ଅସ୍ତ୍ରୋପଚାର ପୂର୍ବରୁ ଅନ୍ତନଳୀକୁ ଜୀବାଣୁଶୁନ୍ୟ କରିବା ପାଇଁ ଏବଂ ହେପାଟିକ୍ ଏନସେଫାଲୋପାଥି ଚିକିତ୍ସା କରିବା ପାଇଁ ଏହା ପାଟିରେ ଦିଆଯାଏ । ଆଖି ଟୋପା ଭାବରେ ଏହା ନେତ୍ରାବରଣ ପ୍ରଦାହ ଚିକିତ୍ସା ପାଇଁ ବ୍ୟବହୃତ ହୁଏ ଏବଂ କାନ ଟୋପା ଭାବରେ ଏହା ବ‌ହିଃ କର୍ଣ୍ଣ ପ୍ରଦାହ ପାଇଁ ବ୍ୟବହୃତ ହୁଏ । ଚର୍ମରେ ପ୍ରୟୋଗ କଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ କଣ୍ଟାକ୍ଟ ଡର୍ମାଟାଇଟିସ୍ ହୋଇପାରେ । ପାଟିରେ ଦିଆଯାଉଥିଲେ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଶ୍ରବଣ ସମସ୍ୟା, ସନ୍ତୁଳନ ସମସ୍ୟା, ବୃକ୍‌କ ସମସ୍ୟା ଏବଂ ବାତ ହୋଇପାରେ । ଗର୍ଭାବସ୍ଥାରେ ଏହାକୁ ଚର୍ମରେ ଲଗାଇଲେ ସୁରକ୍ଷିତ କି ନୁହେଁ ତାହା ଅସ୍ପଷ୍ଟ ଥିବାବେଳେ ଏହାକୁ ପାଟିରେ ଗ୍ରହଣ କଲେ ଶିଶୁର କ୍ଷତି କରିପାରେ । ଏହା ଆମିନୋଗ୍ଲାଇକୋସାଇଡ୍ ଶ୍ରେଣୀର ଏକ ଔଷଧ ଅଟେ । ନିଓମାଇସିନ ୧୯୪୯ ମସିହାରେ ଆବିଷ୍କୃତ ହୋଇଥିଲା ଏବଂ ୧୯୫୨ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । କ୍ରିମ୍ ଆକାରରେ ଏହାର ପଲିମିକ୍ସିନ୍ ବି, ବାସିଟ୍ରାସିନ୍, କିମ୍ବା ହାଇଡ୍ରୋକର୍ଟିଜୋନ ମିଶ୍ରଣ କାଉଣ୍ଟର ଉପରେ ଉପଲବ୍ଧ ଅଟେ । ଯୁକ୍ତରାଷ୍ଟ୍ରରେ ୫୦୦ ମିଗ୍ରା ୧୦୦ ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୮୬ ଡଲାର ଥିଲା । ଯୁକ୍ତରାଜ୍ୟରେ ବାହ୍ୟ ପ୍ରୟୋଗ ସାମଗ୍ରୀ ସାଧାରଣତଃ ଶସ୍ତା ଅଟେ ।
ଉଇକିସୋର୍ସ  (ଇଂରାଜୀ) ବା ଉଇକିସ୍ରୋତ ବା ଉଇକିପାଠାଗାର ଉଇକିମିଡ଼ିଆ ଫାଉଣ୍ଡେସନ ପରିଚାଳିତ ଉଇକିରେ ମୁକ୍ତ ବିଷୟ/ ଲେଖାର ଉତ୍ସଗୁଡ଼ିକୁ ନେଇ ଏକ ଅନଲାଇନ ଡିଜିଟାଲ ପାଠାଗାର  । ଭିନ୍ନ ଭିନ୍ନ ଭାଷାରେ ଏହି ଉଇକି ପାଠାଗାର ଉଇକିସୋର୍ସ ପ୍ରକଳ୍ପ ଅଧିନରେ କାର୍ଯ୍ୟ ହେଉଛି । ଏହି ପ୍ରକଳ୍ପର ଲକ୍ଷ୍ୟ ହେଉଛି ମାଗଣା ଲେଖାର ସବୁ ଭାଷାରେ ଏବଂ ଅନୁବାଦରେ ପ୍ରତ୍ୟେକ ରୂପରେ ପରିପ୍ରକାଶ କରିବା । ପ୍ରଥମେ ଦରକାରୀ ଏବଂ ମୂଲ୍ୟବାନ ଐତିହାସିକ ଲେଖାର ଭଣ୍ଡାର ଭାବେ ପ୍ରକୃତରେ କଳ୍ପନା କରାଯାଇଥିଲା  ଏହାର ପ୍ରଥମ ଲେଖା ହେଉଛି  '  , ଏହା ପରେ ଏକ ସାଧାରଣ ବିଷୟ ଧାରଣ କରୁଥିବା ପାଠାଗାର ଭାବେ ପରିବର୍ଦ୍ଧିତ କରାଯାଇଥିଲା । ନାମ ଅଧିନରେ ଏହି ପ୍ରକଳ୍ପ ୨୦୦୩ ନଭେମ୍ବର ୨୪ରେ ଆରମ୍ଭ କରାଯାଇଥିଲା । ନାମ ପରେ ସେହି ବର୍ଷ ଶେଷ ଆଡ଼କୁ ଦିଆଯାଇଥିଲା ଏବଂ ଏହା ନିଜ ଡୋମେନ ନାମ ସାତ ମାସ ପରେ ପାଇଥିଲା । ଏହା ଜାତୀୟ ଅଭିଲେଖାଗାର ଏବଂ ରେକର୍ଡ଼ ଆଡମିନଷ୍ଟ୍ରେସନକୁ ଆଧାର ଭାବେ ସୂଚାଯାଇଥିଲେ ମଧ୍ୟ ସେତେବେଳେ ଭରସାଯୋଗ୍ୟ ହୋଇନଥିବା କାରଣରୁ ଏହି ପ୍ରକଳ୍ପ ଆଲୋଚନାର ବସ୍ତୁ ହୋଇଥିଲା । ଇତିହାସ ଉଇକିସୋର୍ସର ପ୍ରାରମ୍ଭିକ ପର୍ଯ୍ୟୟ ତଥା  (୨୦୦୩-୨୦୦୫) ନାମ ଏବଂ ସ୍ଥାନ (ୟୁ.ଆର.ଏଲ)ରେ ଅନେକ ପରିବର୍ତ୍ତନ ଏବଂ ବିଭିନ୍ନ ଭାଷାର ସବଡୋମେନକୁ ପରବର୍ତ୍ତନ ୨୦୦୫ରେ ହୋଇଥିଲା  । ପ୍ରାକ-ଇତିହାସ ଲୋଗୋ ଏବଂ ସ୍ଲୋଗାନ ପ୍ରଥମ ସ୍ଲୋଗନଟି ଥିଲା ଉଇକିସୋର୍ସ    ମୁକ୍ତ ପଠାଗାର ଯେତେବେଳେ ପ୍ରକଳ୍ପର ବହୁଭାଷୀ ପୋର୍ଟାଲ ଥିଲା, ଅଗଷ୍ଟ ୨୭ , ୨୦୦୫  (ଐତିହାସିକ ସଂସ୍କରଣ)କୁ ନେଇ ଏହା ପୁନଃନିର୍ମାଣ ହୋଇଥିଲା  । ଉଇକିପିଡ଼ିଆ ପୋର୍ଟାଲ ପରି ଉଇକିସୋର୍ସ ସ୍ଲୋଗାନ ପ୍ରକଳ୍ପର ସର୍ବାଧିକ ବ୍ୟବହୃତ ୧୦ଟି ଭାଷାରେ ଲୋଗରେ ଶୋଭା ପାଉଛି । ପୋର୍ଟାଲର ମଧ୍ୟଭାଗରେ ଥିବା ଚିତ୍ର  (ବରଫ ପାହାଡ଼ ଲୋଗୋ)କୁ କ୍ଲିକ କଲେ ଏହା ଉଇକିସୋର୍ସ ଅଧିନରେ ୬୦ଟି ଭାଷାର ମୁକ୍ତ ପାଠାଗାର କୁ ଲିଙ୍କ କରିଦେବ  ।
ପୁନର୍ନବୀ ଭୂପଲାମ  (ଜନ୍ମ: ୨୮ ମଇ ୧୯୯୬) ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ ତେଲୁଗୁ କଥାଚିତ୍ର ଏବଂ ଦୂରଦର୍ଶନ ଧାରାବାହିକରେ କାମ କରନ୍ତି  । ସେ ୨୦୧୩ ମସିହାରେ ଉୟାଲା ଜମ୍ପାଲ ଜରିଆରେ ତେଲୁଗୁ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଫିଲ୍ମଫେୟାର  (ତେଲୁଗୁ) ପୁରସ୍କାର ଉତ୍ସବରେ ଶ୍ରେଷ୍ଠ ସହ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା  । ପ୍ରାରମ୍ଭିକ ଜୀବନ ପୁନର୍ନବୀ ଭୂପଲାମ ୧୯୯୬ ମସିହାର ମଇ ୨୮ ତାରିଖରେ ଆନ୍ଧ୍ରପ୍ରଦେଶର ତେନାଲିରେ ଜନ୍ମଗ୍ରହଣ କରିଥିଲେ । ତାଙ୍କ ମାଆଙ୍କ ନାମ ଭାଗ୍ୟ ଲକ୍ଷ୍ମୀ ଏବଂ ବାପାଙ୍କ ନାମ ନାଗେଶ କୁମାର । ତାଙ୍କର ଜେଜେବାପା ଭୂପଲାମ ସୁବାରାୟୁଡୁ ସେଟ୍ଟି ଆନ୍ଧ୍ରପ୍ରଦେଶର କୁଡାପା ଜିଲ୍ଲାର ଜାମ୍ମାଲାମାଦୁଗୁର ଜଣେ ସ୍ୱାଧୀନତା ସଂଗ୍ରାମୀ ଥିଲେ । ତାଙ୍କ ପରିବାର ହାଇଦ୍ରାବାଦରେ ବସବାସ କରନ୍ତି । ସେ ବିଜୟୱାଡ଼ାରୁ ତାଙ୍କର ସ୍କୁଲ ଶିକ୍ଷା ଶେଷ କରିବା ପରେ ହାଇଦ୍ରାବାଦରେ ମନୋବିଜ୍ଞାନ ଏବଂ ସାମ୍ବାଦିକତାରେ ସ୍ନାତକ ହାସଲ କରିଥିଲେ । ଅଭିନୟ ଜୀବନ ଭୂପଲାମ ଜଣେ ଥିଏଟର ଛାତ୍ରୀ ଭାବରେ ଅଭିନୟ ଆରମ୍ଭ ହୋଇଥିଲେ ଏବଂ ୧୭ ବର୍ଷ ବୟସରେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।
ଦକ୍ଷିଣମୂର୍ତ୍ତି ମନ୍ଦିର ବା ଇଏମଇ ମନ୍ଦିର ଏକ ହିନ୍ଦୁ ମନ୍ଦିର ଯାହା୧୯୬୬ ମସିହାରେ ତିଆରି ହୋଇ ପ୍ରଭୁ ଶିବଙ୍କୁ ସମର୍ପିତ ହୋଇଛି ଯାହାକୁ ଭଦୋଦରା   ସହରସ୍ଥିତ ଭାରତୀୟ ସେନା ବାହିନୀ   ପରିଚାଳନା କରନ୍ତି । ଏହାର ଅନୁପମ ଡିଜାଇନ ଓ ସ୍ଥାପତ୍ୟ ଉପରେ ଆଲୁମିନିଅମ ଚାଦର ଘୋଡ଼ାଯାଇଛି । ଏହି ମନ୍ଦିର ସୃଷ୍ଟିର ଭାବନା ତଥା ପ୍ଲାନ ଜଣେ ମରାଠୀ ଲେଖକ ତଥା ସ୍ଥାପତ୍ୟ ମାଧବ ଆଚବଲଙ୍କ ମାନସ ପ୍ରସ୍ତୁତ । ଉଭୟ ଭକ୍ତ ଓ ପରିବ୍ରାଜକ ନିମନ୍ତେ ଏହା ଏକ ଆକର୍ଷଣୀୟ ଓ ଏକକ ମନ୍ଦିର । ଇତିହାସ ଏହି ମନ୍ଦିର ଇଏମଇ ସ୍କୁଲର ପୂର୍ବତନ ଖ୍ରୀଷ୍ଟିୟାନ କମାଣ୍ଡର ବ୍ରିଗ ଏ.ଏଫ. ଇଉଗୀନଙ୍କର  ( . ) ଅସାମାନ୍ୟ ବୁଦ୍ଧି ଯୋଗୁ ତିଆରି ହୋଇଥିଲା  । ଏହି ମନ୍ଦିରରେ ଦେଶର ଅଧିକାଂଶ ବଡ଼ ଧର୍ମର ଧର୍ମନିରପେକ୍ଷତାର ଚିହ୍ନ ମିଳେ ଯାହା ଭାରତର ଏକ ବିଶେଷତ୍ୱ ଭାବରେ ଦେଖିବାକୁ ମିଳେ । ମନ୍ଦିରର ଶୀର୍ଷରେ ଥିବା କଳଶ ହିନ୍ଦୁ   ଧର୍ମର ସୂଚନା ଦିଏ । ଗମ୍ବୁଜଟି ଇସଲାମ   ସ୍ଥାପତ୍ୟର ସୂଚନା ଦିଏ । ଟାୱାର ଶୈଳୀ ଖ୍ରୀଷ୍ଟିୟାନ   ଧର୍ମ ସୂଚନା ଦିଏ । ସ୍ୱର୍ଣ୍ଣିମ ଶିଖର ବୌଦ୍ଧ   ଧର୍ମର ସୂଚନା ଦିଏ । ସମ୍ପୂର୍ଣ୍ଣ ମନ୍ଦିର ଜୈନ   ଧର୍ମ ପରମ୍ପରା ସୂଚନା ଦିଏ । ମନ୍ଦିର ମଧ୍ୟସ୍ଥ ଅଗ୍ନି ଜୋରାଷ୍ଟ୍ରିଆନ   ଧର୍ମ ସୂଚନା ଦିଏ । ମନ୍ଦିରର ମୂଖ୍ୟ ଦେବତା ଦକ୍ଷିଣ ଦିଗକୁ ମୁହଁ କରିଛନ୍ତି । ପ୍ରଭୁ ଦକ୍ଷିଣେଶ୍ୱର ଏତଦ୍ୱାରା ପୃଥିବୀକୁ ଶିକ୍ଷା ଦେଉଥିବା ଜଣାଯାଏ । ମହାବଳୀପୁରମରୁ ଏକ ଗଣେଶ ବିଗ୍ରହ ଆଣି ଏଠାରେ ରଖାଯାଇଛି । ଶିବ ବିଗ୍ରହ ପଛ ପାଖରେ ଏକ ରୂପା ଆର୍ଚ୍ଚ ଉପରେ ଓଁ ନମଃ ଶିବାୟ ଲେଖାଯାଇଛି । ଏହା ବ୍ୟତୀତ ମନ୍ଦିର ଚାରିପାଖରେ ଶହ ଶହ ଦେବାଦେବୀଙ୍କର ବିଗ୍ରହ ଅଛି । ସେଗୁଡ଼ିକ ଷଷ୍ଠ ଶତାବ୍ଦୀରେ ତିଆରି ହୋଇଥିବା ଜଣାଯାଏ ଓ ଏହି ବିଗ୍ରହମାନଙ୍କର ଅମରନାଥ ମନ୍ଦିରର ଶିବ ବିଗ୍ରହ ସହିତ ସାମଞ୍ଜସ୍ୟ ଅଛି । ଭକ୍ତ ଓ ପର୍ଯ୍ୟଟକ ନିମନ୍ତେ ମନ୍ଦିର ସକାଳ ୬:୩୦ରୁ ସନ୍ଧ୍ୟା ୮:୩୦ ପର୍ଯ୍ୟନ୍ତ ଖୋଲାରହେ । ମନ୍ଦିର ପରିସରରେ ଗାଢ ଶାଗୁଆ ଦୃଶ୍ୟ ଅତି ସୁନ୍ଦର ଦେଖାଯାଏ ଯାହାର ରକ୍ଷଣାବେକ୍ଷଣ ଭାରତୀୟ ସେନା ବାହିନୀ କରନ୍ତି ।
ଏପ୍ଟିନେଜୁମାବ  (ଇଂରାଜୀ ଭାଷାରେ ), ଭିଏପ୍ଟି ଏହାର ଏକ ବିକ୍ରୟ ନାମ, ଏକ ଔଷଧ ଯାହା ବୟସ୍କମାନଙ୍କଠାରେ ହେଉଥିବା ଅଧକପାଳିକୁ ରୋକିବା ପାଇଁ ବ୍ୟବହୃତ ହୁଏ  । ଯେଉଁମାନଙ୍କ ପ୍ରତି ମାସରେ ଅତି କମରେ ଚାରି ଥର ଅଧକପାଳି ହୁଏ, ସେମାନଙ୍କ ପାଇଁ ଏହା ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଧୀରେ ଧୀରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକ ପ୍ରବାହ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା କାଲସିଟୋନିନ୍ ଜିନ୍ ସମ୍ବନ୍ଧୀୟ ପେପ୍ଟାଇଡକୁ   ଅବରୋଧ କରିଥାଏ । ୨୦୨୦ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଏବଂ ୨୦୨୨ରେ ବ୍ରିଟେନରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏପ୍ଟିନେଜୁମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହାର ଏକ ମାତ୍ରାର ମୂଲ୍ୟ ପ୍ରାୟ ୧୭୦୦ ଡଲାର ଥିଲ । ଏହା କ୍ଲଷ୍ଟର ମୁଣ୍ଡବିନ୍ଧାର ଚିକିତ୍ସା ନିମନ୍ତେ ଅଧ୍ୟୟନ କରାଯାଉଛି ।
ଓଡ଼ିଶା ପ୍ରିମିଅର ଲିଗ  (ଓପିଏଲ୍) ହେଉଛି ଓଡ଼ିଶା କ୍ରିକେଟ ଆସୋସିଏସନ ଅଧିନରେ ଖେଲାଯାଉଥିବା ଏକ ଟ୍ୱେଣ୍ଟି୨୦  ( 20) କ୍ରିକେଟ ଖେଳ ପ୍ରତିଯୋଗିତା  । ଏହା ଓଡ଼ିଶା କ୍ରିକେଟ ଆସୋସିଏସନଦ୍ୱାରା କଟକଠାରେ ଆରମ୍ଭ କରାଯାଇଥିଲା । ଇଣ୍ଡିଆନ ପ୍ରିମିଅର ଲିଗଦ୍ୱାରା ପ୍ରଭାବିତ ହୋଇ ଓଡ଼ିଶାରେ ଟ୍ୱେଣ୍ଟି୨୦ କ୍ରିକେଟର ପ୍ରସାର ପାଇଁ ଏହି ଖେଳର ଆରମ୍ଭ କରାଯାଇଛି । ରାଜ୍ୟର କ୍ରିକେଟ ଖେଳାଳିଙ୍କୁ ଭଲ ଖେଳ ପରିସର ଯୋଗାଇବା, ଭଲ ଖେଳ ପ୍ରଦର୍ଶନ ମାଧ୍ୟମରେ ଜାତୀୟ କ୍ରିକେଟ୍ରେ ନାମକୁ ଯୋଡ଼ିବା ତଥା ବ୍ୟବସାୟିକ ଭିତ୍ତିରେ ଭଲ ଅର୍ଥ ରୋଜଗାର କରିବା ଲକ୍ଷରେ ଓଡ଼ିଶା କ୍ରିକେଟ ଆସୋସିଏସନ ଆନୁକୂଲ୍ୟରେ ଓଡ଼ିଶା ପ୍ରିମିଅର ଲିଗ  (ଓପିଏଲ୍)ର ପ୍ରଥମ ସଂସ୍କରଣ ୨୨ମଇରୁ ୧୨ ଜୁନ ୨୦୧୧ ପର୍ଯ୍ୟନ୍ତ ଅନୁଷ୍ଠିତ ହୋଇଥିଲା  । ଇଣ୍ଡିଆନ୍ ପ୍ରିମିଅର ଲିଗ  (ଆଇପିଏଲ୍) ଢାଞ୍ଚାରେ, ଓଡ଼ିଶା ପ୍ରିମିଅର ଲିଗ  (ଓପିଏଲ୍) ନାମରେ ନାମିତ ଓ ପରିଚାଳିତ ଏହି ଟ୍ୱେଣ୍ଟି-୨୦ ଟୁର୍ଣ୍ଣାମେଣ୍ଟରେ ୧୦ଟି ଦଳ ଭାଗନେଇଥିଲେ  ୧୦ଟି ଦଳକୁ ଦୁଇଟି ଗ୍ରୁପ୍ରେ ବିଭକ୍ତ କରାଯାଇଥିଲା । ପ୍ରତି ଗ୍ରୁପ୍ର ଦଳ ପରସ୍ପର ସହ ଦୁଇଥର ଖେଳିଥିଲେ, ଉଭୟ ଗ୍ରୁପ୍ର ଶ୍ରେଷ୍ଠ ଚାରୋଟି ଦଳ ସେମିଫାଇନାଲ୍ ଖେଳିବା ପାଇଁ ଯୋଗ୍ୟତା ହାସଲ କରିଥିଲେ । ଓପିଏଲ୍‌ର ବିଜୟୀ ଦଳକୁ ୫ କି.ଗ୍ରା. ଓଜନର ଏକ ରୂପାର ଟ୍ରଫି ସହ ୪ଲକ୍ଷ ଟଙ୍କା ଓ ରନର୍ସ ଅପ୍ ଦଳକୁ ୨ଲକ୍ଷ ଟଙ୍କା ପୁରସ୍କାର ରାଶି ପ୍ରଦାନ କରାଯିବ । ପ୍ରତି ମ୍ୟାଚର ମ୍ୟାନ ଅଫ୍ ଦି ମ୍ୟାଚଙ୍କୁ ୫ହଜାର ଟଙ୍କା ଓ ମ୍ୟାନ ଅଫ ଦି ସିରିଜ୍ଙ୍କୁ ଫୋର୍ଡ ଫିଗୋ କାର ପ୍ରଦାନ କରାଯିବ । ଲୋକପ୍ରିୟ ଓଡ଼ିଆ କଥଚିତ୍ର ଅଭିନେତା ଅନୁଭବ ମହାନ୍ତି ଓପିଏଲ୍ର ବ୍ରାଣ୍ଡ ଆମ୍ବାସଡ଼ର ଅଛନ୍ତି । ପ୍ରତିଯୋଗୀ ଦଳ ଓପିଏଲ୍‌ର ପ୍ରଥମ ସଂସ୍କରଣରେ ଭାଗ ନେଉଥିବା ଦଳଗୁଡ଼ିକ ହେଲେ: କଟକ ବାରବାଟି ଟାଇଗର୍ସ, କଟକ ଭୁବନେଶ୍ୱର ଜାଗୁଆର୍ସ, ଭୁବନେଶ୍ୱର କେଶବୀ ପାବାର ରେଞ୍ଜର୍ସ, କେନ୍ଦୁଝର ବ୍ରହ୍ମପୁର ଭଞ୍ଜ ବୀରସ, ବ୍ରହ୍ମପୁର ପୁରୀ ଏମ୍ପେରର୍ସ, ପୁରୀ ୱେଷ୍ଟର୍ଣ୍ଣ ସାମୁରାଇ, ରାଉରକେଲା ବାଲେଶ୍ୱର ବାଘା, ବାଲେଶ୍ୱର କୋଅପରେଟିଭ କିଙ୍ଗ୍ସ, ଢେଙ୍କାନାଳ ଅନୁଗୁଳ ଟସ୍କର୍ସ, ଅନୁଗୋଳ ଜେଏସପି ସ୍ପାର୍କ, ଜଗତସିଂହପୁର ଚୂଡାନ୍ତ ଫଳାଫଳ ଜୁନ୍ ୧୨ ତାରିଖରେ ବାରବାଟି ଷ୍ଟାଡ଼ିଅମରେ ଅନୁଷ୍ଠିତ ତୀବ୍ର ସଂଘର୍ଷପୂର୍ଣ୍ଣ ଫାଇନାଲରେ ୱେଷ୍ଟର୍ଣ୍ଣ୍ ସାମୁରାଇ, ରାଉରକେଲା ୪ରନରେ କଟକ ବାରବାଟୀ ଟାଇଗର୍ସକୁ ହରାଇ ଓପିଏଲ୍‌ ପ୍ରଥମ ସଂସ୍କରଣର ବିଜେତା ଆଖ୍ୟା ଅର୍ଜନ କରିଛି । ରାଉରକେଲା ପକ୍ଷରୁ ଧାର୍ଯ୍ୟ ୧୧୩ ରନର ବିଜୟ ଲକ୍ଷ୍ୟର ପିଛାକରି କଟକ ୫ ଉଇକେଟ ବିନିମୟରେ ୧୦୮ ରନ କରିବାକୁ ସକ୍ଷମ ହୋଇଥିଲା । ପୁରସ୍କାର ବିଜେତା: ୱେଷ୍ଟର୍ଣ୍ଣ୍ ସାମୁରାଇ, ରାଉରକେଲା- ୪ଲକ୍ଷ ଓ ଟ୍ରଫି  ଦ୍ୱିତୀୟ: କଟକ ବାରବାଟୀ ଟାଇଗର୍ସ, କଟକ - ୨ଲକ୍ଷ  ତୃତୀୟ: ଜେସିପି ସ୍ପାର୍କ, ଜଗତସିଂହପୁର - ୧ଲକ୍ଷ  ଚତୁର୍ଥ: ବାଲେଶ୍ୱର ବାଘାସ, ବାଲେଶ୍ୱର- ୫୦ହଜାର  ମ୍ୟାନ ଅଫଦି ସିରିଜ: ବିପ୍ଳବ ସାମନ୍ତରାୟ, କଟକ ବାରବାଟୀ ଟାଇଗର୍ସ, କଟକ - ୨୫ହଜାର ଓ ଫୋର୍ଡ ଫିଗୋ କାର । ମ୍ୟାନ ଅଫଦି ଫାଇନାଲ: ଅମିତ ଦାସ- ୨୫ହଜାର  ଶ୍ରେଷ୍ଠ ବ୍ୟାଟ୍ସମ୍ୟାନ: ସୁବିତ ବିଶ୍ୱାଳ (୩୫୫ରନ), ଜେଏସପି ସ୍ପାର୍କ, ଜଗତସିଂହପୁର - ୫୦ହଜାର ଓ ୟାମାହା ମୋଟରସାକେଲ  । ଶ୍ରେଷ୍ଠ ବୋଲର: ବିଭୁଦତ୍ତ ପଣ୍ଡା  (୧୭ଉଇକେଟ), କଟକ ବାରବାଟୀ ଟାଇଗର୍ସ, କଟକ - ୧୦ହଜାର ଓ ୟାମାହା ମୋଟରସାକେଲ  ।
ହିମିରିକା ରଘୁନାଥ  (୧ ଫେବୃଆରୀ ୧୯୪୦ - ୨୧ ନଭେମ୍ବର ୧୯୮୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାୟଗଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ହିମିରିକା ରଘୁନାଥ ୧୯୪୦ ମସିହାର ଫେବୃଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହିମିରିକା ଗୁରିଆ ଓ ପତ୍ନୀଙ୍କ ନାମ ହିମିରିକା ଅରାଲୁ । ରାଜନୈତିକ ଜୀବନ ହିମିରିକା ରଘୁନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ହିମିରିକା ରଘୁନାଥ ୧୯୮୪ ମସିହାର ନଭେମ୍ବର ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୪ ବର୍ଷ ବୟସ ହୋଇଥିଲା ।
ଗୁରୁକୃଷ୍ଣ ଗୋସ୍ୱାମୀ  (ଜନ୍ମ ୭ ନଭେମ୍ବର ୧୯୩୪ - ୬ ମଇ ୨୦୧୮) ଓଡ଼ିଆ କଥାଚିତ୍ର ଜଗତର ଜଣେ ସଂଳାପ ଲେଖକ, କବି ଓ ଗୀତିକାର ଥିଲେ  । ଅର୍ଦ୍ଧଶତାବ୍ଦୀରୁ ଉର୍ଦ୍ଧ ସମୟଧରି, ସେ ଆକାଶବାଣୀ, ଦୂରଦର୍ଶନ, ଚଳଚ୍ଚିତ୍ର ଓ ଆଲବମ ପାଇଁ ପ୍ରାୟ ୨,୦୦୦ ଗୀତରଚନା କରିଥିଲେ । ସଂକ୍ଷିପ୍ତ ଜୀବନୀ ଗୁରୁକୃଷ୍ଣ ୭ ନଭେମ୍ବର ୧୯୩୪ ମସିହାରେ ମୟୂରଭଞ୍ଜ ଜିଲ୍ଲାର ନୂଆଗାଁଠାରେ ଜନ୍ମ ନେଇଥିଲେ । ମାମୁଁଘରେ ସେ ବଢିଥିଲେ । ଅଜାଙ୍କର ସଙ୍ଗୀତ ପ୍ରତି ଭଲପାଇବା ଥିଲା । ନାତି ଗୁରୁକୃଷ୍ଣଙ୍କୁ ସେ ସଙ୍ଗୀତ ଶିଖାଇଥିଲେ । ସେ ବାଞ୍ଛାନିଧୀ ପଣ୍ଡା ଓ କ୍ଷୀତିଶ ଚନ୍ଦ୍ର ମୈତ୍ରଙ୍କଠାରୁ ସଙ୍ଗୀତ ଶିକ୍ଷାଗ୍ରହଣ କରିଥିଲେ । ଗୁରୁକୃଷ୍ଣ ପ୍ରଥମେ ଜଣେ ଗାୟକ ହେବାକୁ ଇଚ୍ଛା କରିଥିଲେ । କିନ୍ତୁ ୧୯୫୨ ମସିହାରେ କଲେଜରେ ପଢୁଥିବା ସମୟରେ ଶାନ୍ତନୁ ମହାପାତ୍ରଙ୍କ ପ୍ରୋତ୍ସାହାନରେ ଗୀତରଚନା ଆରମ୍ଭ କରିଥିଲେ ଓ ୧୯୫୬ରୁ ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ ଗୀତିକାର ମାନ୍ୟତା ହାସଲ କରିଥିଲେ । ୧୯୮୬ ମସିହାରୁ ସେ ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ ସଙ୍ଗୀତ ନିର୍ଦ୍ଦେଶକ ତଥା ୧୯୯୩ ମସିହାରୁ ଜଣେ ସ୍ୱୀକୃତିପ୍ରାପ୍ତ ହିନ୍ଦୀ ଗୀତିକାର ହୋଇଥିଲେ । ସେ ସର୍ବମୋଟ ୩୦ଟି ଓଡ଼ିଆ କଥାଚିତ୍ରରେ ଅବଦାନ କରିଥିଲେ । ୨୦୧୮ ମସିହା ମଇ ମାସ ୬ ତାରିଖରେ ବୃଦ୍ଧାବସ୍ଥା ଜନିତ ଅସୁସ୍ଥତା ହେତୁ ତାଙ୍କର ଦେହାନ୍ତ ହୋଇଥିଲା । ତାଙ୍କ ପତ୍ନୀ ଆରତୀ ଗୋସ୍ୱାମୀ ମଧ୍ୟ ଜଣେ କଣ୍ଠଶିଳ୍ପୀ । ଗୀତି କବିତା ସଙ୍କଳନ ଗୁରୁକୃଷ୍ଣଙ୍କ ପ୍ରକାଶିତ ଗୀତି କବିତା ସଙ୍କଳନଗୁଡ଼ିକ ହେଲା: ଏ ମନ ଚୋରାପଥେ  (ଆଧୁନିକ) ସମୁଦୁଣୀ ମୋର ଜୁହାର ଜାଣିବ  (ପଲ୍ଲୀଗୀତ) ଅବନୀ ଗନ୍ଧା  (ଆଧୁନିକ) ଜଗଦିହୁଡ଼ି  (ଭକ୍ତିଗୀତ) ନମାମି ଜନ୍ମଭୂମି  (ଦେଶଭକ୍ତି) ଚମ୍ପକ ବରଣୀ ଗୋ  (ଆଧୁନିକ) କଥାଚିତ୍ର ଜୀବନ ୧୯୫୯ ମସିହାରେ ଓଡ଼ିଆ କଥାଚିତ୍ର ମା 'ରେ ଗୀତ ଲେଖି ଗୀତିକାର ଜୀବନ ଆରମ୍ଭ କରିଥିଲେ ।  "ଅରୁନ୍ଧତୀ"  ଚଳଚ୍ଚିତ୍ରର ଗୀତ ଓ ସଂଳାପ ରଚନା କରି,ସେ ପ୍ରଥମେ ଚର୍ଚ୍ଚାକୁ ଆସିଥିଲେ । ଗୁରୁକୃଷ୍ଣ, ୩୦ରୁ ଅଧିକ ଓଡ଼ିଆ କଥାଚିତ୍ରରେ ଗୀତିକାର ଓ ସଂଳାପ ଲେଖକ ଭାବେ ଅବଦାନ କରିଥିଲେ । ସଙ୍ଗୀତକାର ଶାନ୍ତନୁ ମହାପାତ୍ରଙ୍କ ସହ ମିଶି, ସେ ଓଡ଼ିଆ ସିନେମାର ବହୁ ଲୋକପ୍ରିୟ ଗୀତ ପ୍ରସ୍ତୁତ କରିପାରିଥିଲେ । ଲତା ମଙ୍ଗେସକରଙ୍କ ପ୍ରୋତ୍ସାହନରେ ସେ ହିନ୍ଦୀ ଶିଖିଥିଲେ ଓ ଗୀତ ଲେଖିବା ଆରମ୍ଭ କରିଥିଲେ । ଓଡ଼ିଆରେ ସେ ୫ଟି ଗୀତିକବିତା ପୁସ୍ତକ ଓ ହିନ୍ଦୀରେ  "ହେ ଜଗନ୍ନାଥ ତୁଝେ ପ୍ରଣାମ୍"  ନାମରେ ଏକ ଗୀତିକବିତା ପୁସ୍ତକ ରଚନା କରିଥିଲେ ।
ସେଫଡିନିର, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଓମନିସେଫ୍, ଏକ ଆଣ୍ଟିବାୟୋଟିକ ଯାହା ନିମୋନିଆ, ସେଲ୍ୟୁଲାଇଟିସ୍, ମଧ୍ୟକର୍ଣ୍ଣ ପ୍ରଦାହ, ଷ୍ଟ୍ରେପ୍ଟୋକୋକାଲ ଫାରିଞ୍ଜାଇଟିସ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  ମଧ୍ୟକର୍ଣ୍ଣ ପ୍ରଦାହ, ଷ୍ଟ୍ରେପ୍ଟୋକୋକାଲ ଫାରିଞ୍ଜାଇଟିସ ଓ ନିମୋନିଆ ପାଇଁ ଏହା ଏକ କମ୍ ପସନ୍ଦଯୋଗ୍ୟ ବିକଳ୍ପ, ପେନିସିଲିନ ଆଲର୍ଜି ଥିଲେ ଏହା ବ୍ୟବ‌ହାର କରାଯାଇପାରିବ । ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାନ୍ତି, ଏବଂ ଚର୍ମରୋଗ ଦେଖାଯାଏ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ କ୍ଲୋଷ୍ଟ୍ରିଡିଅମ ଡିଫିସିଲ୍ ସଂକ୍ରମଣ, ଆନାଫାଇଲକ୍‌ସିସ ଏବଂ ଷ୍ଟିଭେନ୍ସ ଜନସନ ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ବ୍ୟବହାର ନିରାପଦ ବୋଲି ବିଶ୍ୱାସ କରାଯାଏ କିନ୍ତୁ ଭଲ ଅଧ୍ୟୟନ କରାଯାଇ ନାହିଁ  ଏହା ଏକ ତୃତୀୟ ପିଢ଼ୀର ସେଫାଲୋସ୍ପୋରନ ଏବଂ ଜୀବାଣୁଙ୍କର କୋଷ ପ୍ରାଚୀର ତିଆରି କରିବାରେ ବାଧା ସୃଷ୍ଟି କରି ଏହାର ମୃତ୍ୟୁରେ ପରିଣତ ହୁଏ  ୧୯୭୯ ମସିହାରେ ଏହା ପେଟେଣ୍ଟ ହୋଇଥିଲା ଏବଂ ୧୯୯୧ରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ଦଶ ଦିନର ଔଷଧର ହୋଲସେଲ ମୂଲ୍ୟ ପ୍ରାୟ ୯.୪୦ ଡଲାର  ୨୦୧୭ରେ ଏହା ଯୁକ୍ତରାଷ୍ଟ୍ରରେ ୧୯୮ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ଥିଲା
ବିଦ୍ୟା ଭଟନାଗର  ୧୫ ସେପ୍ଟେମ୍ବର ୧୯୮୬   ୭ ଡିସେମ୍ବର ୨୦୨୦  ହିନ୍ଦୀ ଦୂରଦର୍ଶନ ଜଗତରେ ସକ୍ରିୟା ଥିବା ଜଣେ ଭାରତୀୟ ଅଭିନେତ୍ରୀ ଥିଲେ ।
ସିଦ୍ଧାର୍ଥଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର ଜାଇଫୁଲ ୧୯୮୪ ମସିହାରେ ମୁକ୍ତିଲାଭ କରିଥିଲା ।
ଟପୋରି, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟି ୧୩ ଅପ୍ରେଲ ୨୦୧୭ରେ ମୁକ୍ତିଲାଭ କରିଥିଲେ । ଚଳଚ୍ଚିତ୍ରର ପ୍ରଯୋଜନା କରିଥିଲେ ଆଦିକନ୍ଦ ସାହୁ ଏବଂ ନିର୍ଦ୍ଦେଶନା ଦେଇଥିଲେ ବିଶ୍ୱଜିତ ପଣ୍ଡା । ସଙ୍ଗୀତ ନିର୍ଦ୍ଦେଶନା ଦେଇଥିଲେ ଆସାଦ୍ ନିଜାମ୍ ଏବଂ ଗୀତ ରଚନା କରିଥିଲେ ତପୁ ନାୟକ । ଅର୍ଦ୍ଧେନ୍ଦୁ ଏବଂ ଅନ୍ୱେଶା ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ପ୍ରତିଭା ପଣ୍ଡା, ମିହିର ଦାସ, ପ୍ରଜ୍ଞା ଖଟୁଆ, ଜ୍ଞାନ, ଗୁଡ୍ଡୁ, ହରିହର ଦାସ, ଅମର ପ୍ରମୁଖ କଳାକାରମାନେ ଏହି ଚଳଚ୍ଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅର୍ଦ୍ଧେନ୍ଦୁ ସାହୁ ଅନ୍ୱେଶା ପ୍ରତିଭା ପଣ୍ଡା ମିହିର ଦାସ ପ୍ରଜ୍ଞା ଖଟୁଆ ଜ୍ଞାନ ଗୁଡ୍ଡୁ ହରିହର ଦାସ ଅମର କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ ତବୁ ନାୟକ ଏବଂ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଆସାଦ୍ ନିଜାମ୍ । ଚଳଚ୍ଚିତ୍ରରେ କଣ୍ଠଦାନ କରିଥିବା ପ୍ରମୁଖ ଗାୟକମାନେ ହେଲେ: ଉଦିତ ନାରାୟଣ, ବିନୋଦ ରାଠୋଡ, କୁଳଦୀପ, ଦିକ୍‌ସୁ, ସତ୍ୟଜିତ୍ ପ୍ରଧାନ ।
ପାରିକରିବେ ଭୋଳାଶଙ୍କର ୨, ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁନିଲ କୁମାର ପଟ୍ଟନାୟକ ଓ ମୃତ୍ୟୁଞ୍ଜୟ ସାହୁ । ପ୍ରିୟବ୍ରତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ସାହୁ । ସଙ୍ଗୀତକାର ପ୍ରଶାନ୍ତ ପାଢ଼ୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାକେଶ ଦେଓ ଓ ଲିପିକା ସେନାପତି । ପ୍ରଦ୍ୟୁମ୍ନ ଲେଙ୍କା, କେଦାର ମିଶ୍ର, ସୋମୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ଅପ୍ରେଲ ୯ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ରାକେଶ ଦେଓ ଲିପିକା ସେନାପତି - ଅପର୍ଣ୍ଣା ପ୍ରଦ୍ୟୁମ୍ନ ଲେଙ୍କା କେଦାର ମିଶ୍ର ସୋମୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନ୍ତରା ଚକ୍ରବର୍ତ୍ତୀ, ସ୍ୱୟମ ପାଢ଼ୀ, ସତ୍ୟଜିତ ପ୍ରଧାନ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସୁଶାନ୍ତ ସିଂହ ରାଜପୁତ  ୨୧ ଜାନୁଆରୀ ୧୯୮୬   ୧୪ ଜୁନ ୨୦୨୦  ଜଣେ ଭାରତୀୟ ଅଭିନେତା, ନୃତ୍ୟକାର ଏବଂ ଉଦ୍ୟୋଗପତି ଥିଲେ । ସୁଶାନ୍ତ ତାଙ୍କର ଅଭିନୟ ଜୀବନ ଦୂରଦର୍ଶନ ଧାରାବାହିକରୁ ଆରମ୍ଭ କରିଥିଲେ । ୨୦୦୮ ମସିହାରେ ସେ ଷ୍ଟାର ପ୍ଲସ୍‌ର ରୋମାଣ୍ଟିକ୍ ଡ୍ରାମା କିସ୍ ଦେଶ୍ ମେ ହୈ ମେରା ଦିଲ୍ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ଜୀ ଟିଭିରେ ପ୍ରସାରିତ ଧାରାବାହିକ ପବିତ୍ର ରିସ୍ତାରେ ଅଭିନୟ କରିଥିଲେ, ଯେଉଁଥିରେ ତାଙ୍କ ଭୂମିକାକୁ ଅନେକ ଦର୍ଶକ ପସନ୍ଦ କରିବା ସହ ତାଙ୍କୁ ଦୂରଦର୍ଶନ ଜଗତରେ ଅନେକ ପୁରସ୍କାର ମିଳିଥିଲା । ରାଜପୁତ ୨୦୧୩ ମସିହାରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ହିନ୍ଦୀ କଥାଚିତ୍ର ଥିଲା କାଇ ପୋ ଚେ, ଯାହା ପାଇଁ ତାଙ୍କୁ ଫିଲ୍ମ ଫେୟାରରେ ଶ୍ରେଷ୍ଠ ନବାଗତ ନାୟକ ପାଇଁ ମନୋନୀତ ହୋଇଥିଲେ । ଏହାପରେ ସେ ସୁଦ୍ଧ୍ ଦେଶୀ ରୋମାନ୍ସ  (୨୦୧୩), ଡିଟେକ୍ଟିଭ୍ ବ୍ୟୋମକେଶ ବକ୍ସି  (୨୦୧୫) ଭଳି କଥାଚିତ୍ରରେ ଅଭିନୟ କରିଥିଲେ  । ୨୦୧୪ ମସିହାରେ ସେ ହିନ୍ଦୀ କଥାଚିତ୍ର ଜଗତରେ ସର୍ବାଧିକ ଆୟ କରିଥିବା କଥାଚିତ୍ର ପିକେରେ ଏକ ସହକାରୀ ଭୂମିକାରେ ଅଭିନୟ କରିଥିଲେ । ସୁଶାନ୍ତ ସିଂ ରାଜପୁତ ୨୦୧୬ ମସିହାରେ ପୂର୍ବତନ ଭାରତୀୟ କ୍ରିକେଟ ଅଧିନାୟକ ମହେନ୍ଦ୍ର ସିଂହ ଧୋନିଙ୍କ ଜୀବନୀ ଉପରେ ଆଧାରିତ ଚଳଚ୍ଚିତ୍ର ଏମ୍.ଏସ୍. ଧୋନି: ଦ ଅନ୍‌ଟୋଲ୍ଡ ଷ୍ଟୋରୀରେ ଅଭିନୟ କରିଥିଲେ, ଯାହାପାଇଁ ସେ ଅନେକ ସଫଳତା ଓ ଲୋକପ୍ରିୟତା ସାଉଁଣ୍ଟିଥିଲେ । ପରବର୍ତ୍ତୀ ସମୟରେ ତାଙ୍କର ଅଭିନୟ ପାଇଁ ସେ ଫିଲ୍ମଫେୟାର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତା ଭାବରେ ମନୋନୀତ ହୋଇଥିଲେ । ୨୦୧୮ ମସିହାରେ ତାଙ୍କ ଅଭିନୀତ କଥାଚିତ୍ର କେଦାରନାଥ ଓ ୨୦୧୯ର ଚିଛୋରେ ବଡ଼ ବ୍ୟବସାୟିକ ସଫଳତା ପାଇବା ସହ ସେ ହିନ୍ଦୀ କଥାଚିତ୍ର ଜଗତର ଆଗଧାଡ଼ିର କଳାକାର ଭିତରେ ଗଣା ହେଲା । ଭାରତ ସରକାରଙ୍କ ନୀତି ଆୟୋଗ ତାଙ୍କୁ ମହିଳା ଉଦ୍ୟୋଗୀଙ୍କୁ ପ୍ରୋତ୍ସାହିତ କରିବା ପାଇଁ ବିଭିନ୍ନ ବିଜ୍ଞାପନ ପାଇଁ ନିଯୁକ୍ତ କରିଥିଲେ । ସୁଶାନ୍ତ ଅଭିନୟ ବ୍ୟତୀତ କିଛି ସେବା ସଂସ୍ଥା ସହ ଜଡ଼ିତ ଥିଲେ । ତାଙ୍କର ନିଜସ୍ୱ କାର୍ଯ୍ୟ ସୁଶାନ୍ତ ଫର୍ ଏଜୁକେସନ୍  ( 4 ) ଜରିଆରେ ଯୁବ ବିଦ୍ୟାର୍ଥୀମାନଙ୍କର ପାଠପଢ଼ାରେ ସାହାଯ୍ୟ କରୁଥିଲେ  । ୨୦୨୦ ମସିହାର ଜୁନ ୧୪ ତାରିଖରେ ମାତ୍ର ୩୪ ବର୍ଷ ବୟସରେ ସୁଶାନ୍ତ ସିଂହ ରାଜପୁତ ମୁମ୍ବାଇରେ ବାଣ୍ଡ୍ରାସ୍ଥିତ ନିଜସ୍ୱ ବାସଭବନରେ ଆତ୍ମହତ୍ୟା କରିଥିଲେ ।
ମୋହନ ଆତ୍ମାରାମ ଦେଶମୁଖ   ଯିଏ ହିନ୍ଦୀ ଫିଲ୍ମ ଜଗତରେ ପୂର୍ବତନ ହାସ୍ୟାଭିନେତା ମୋହନ ଚୋଟି ' ନାମରେ ଜଣା ଶୁଣା  ,ଙ୍କ ଜନ୍ମ ୧୯୩୯/୪୦ ମସିହା ରେ ହେଇଥିଲା । ତାଙ୍କର ପରଲୋକ ମାତ୍ର ୫୨ ବର୍ଷ ବୟସରେ ୧ ଫେବ୍ରୁୟାରୀ ୧୯୯୨ରେରେ ଘଟିଥିଲା । ମୋହନ ଚୋଟି ହିନ୍ଦୀ ଫିଲ୍ମରେ ସମସ୍ତ ପ୍ରକାର ଭୂମିକାରେ ଅଭିନୟ କରୁଥିଲେ ମଧ୍ୟ ମୁଖ୍ଯତଃ ଜଣେ ହାସ୍ୟ କଳାକାର ଭାବେ ପରିଚିତ ଥିଲେ । ମୁଖ୍ୟ ହାସ୍ୟ ଅଭିନେତାଙ୍କ ସହ-ଅଭିନେତା ତଥା ଖଳନାୟକର ସହକାରୀ ଭାବରେ ସେ ଅନେକ ଫିଲ୍ମରେ ଅଭିନୟ କରିଥିଲେ ।ମୋହନ କିଛି ଫିଲ୍ମରେ ନିର୍ଦ୍ଦେଶକ ହିସାବରେ ମଧ୍ୟ କାମ କରିଥିଲେ । ଫିଲ୍ମ ନିର୍ମାଣ ଓ ଦେବାଳିଆ ଅବସ୍ଥା ମୋହନ ଚୋଟି ନିଜେ  ' ହଣ୍ଟରବାଲି '  ନାମକ ଏକ ଫିଲ୍ମ ନିର୍ମାଣ କରିଥିଏ । ସେହି ଫିଲ୍ମଟି ବକ୍ସ ଅଫିସରେ ଫେଲ ହେଲା ।ସେ ଏହି ଫିଲ୍ମରେ ପରେ ବିଖ୍ୟାତ ହେଇଥିବା ସଂଗୀତା ନିର୍ଦ୍ଦେଶକ ଅନୁ ମଲିକଙ୍କୁ ପ୍ରଥମ କରି ସୁଯୋଗ ଦେଇଥିଲେ ସଂଗୀତା ନିର୍ଦ୍ଦେଶନା ପାଇଁ । ତଦ୍ୱାରା ମୋହନ ବହୁତ କ୍ଷତିରେ ପଡିଲେ ଓ ଦେବାଳିଆ ହେଇଗଲେ । ତାହା ପରେ ସେ ମୁମ୍ବାଇରେ ଏକ ଛୋଟ ହୋଟେଲ  ( ଢାବା ) ଖୋଲି ନିଜର ଗୁଜୁରାଣ ମେଣ୍ଟଉଥିଲେ  । ଫିଲ୍ମ ଅଭିନୟ ମୋହନ ଚୋଟି ୧୯୫୪ରୁ ୧୯୯୨ ମଧ୍ୟରେ ପ୍ରାୟ 280ରୁ ଉର୍ଦ୍ଧ ଫିଲ୍ମ ରେ ଅଭିନୟ କରିଥିଲେ । ତାଙ୍କ ଅଭିନୀତ ଫିଲ୍ମ ସବୁ ହେଲା , 1994 1994 1993 1993 1993 1992 1992 1990 1990 1990 1990 1990 1989 1989 1989 1989 1989 1989 1989 1989 - 1988 1988 1988 1988 1988   1988 1988   1987 1987 1987 1987 1987 1987 1986 1986: 1986 1986 1986 1986 1986 1986 1985 1985 1985 1985 1985 1985 1985 1985 1984 1984 1984 1984 1984 1984 1984 1984 . 1984 1984 1984 1984 1984 1983 1983 1983 1983 1983 1983 1983 1983 1983 1982 1982 1982 1982 1982 1982 1981 1981 1981 1981 1981 1981 1981 - 1981 1981 1980 1980 1980 1980 1980 1979 1979 1979 1979 1979 1979 1979 1979 : 1979 1978 1978 1978 1978 1978 1978 1978 1978 1977 1977 1977 1977 1976 1976 1976 1976 - 1976 - - 1976 1976 1976 1975 1975 1975 1975 1975 1975 1975 1975 1975 1975 1975 1975 1975 302 1975 1975 1975 1974 1974 1974 1974 1974 1973 1973 1973 1973 1973 1973 1973 1973 1973 1972 . 203 1972 1972 1972 1972 1972 1972 1972 1972 1972 1972 1972 1971 1971 1971 1971 1971 1971 1971 1971 1971 1971 1971 1971 1970 1970 - 1970 ? ? ? 1970 1970 1970 1970 1970 1970 1969 1969 1969 1969 1969 ] 1969 1969 1969 1969 1968 1968 1968 1968 1968 1968 1968 1968 1967 1967 1967 1967 1967 1966 1966 1966 1966 1966 1966 1966 1966 1965 1965 1965 1965 - - 1965 1965 1965 1965 - 1964 . 1964 1964 1964 ?
ତୃପ୍ତି ଦାସ, ଓଡ଼ିଆ କଥାଚିତ୍ର ଜଗତର ଜଣେ ଜଣାଶୁଣା ପ୍ରଚ୍ଛଦପଟ୍ଟ ଗାୟିକା । ସେ, ସର୍ବାଧିକ ଓଡ଼ିଆ ସିନେମାରେ ପ୍ରଚ୍ଛଦପଟ୍ଟ ଗାୟନ କରିଥିବା ଗାୟିକା । ଭଜନ ଓ ଆଧୁନିକ ସଙ୍ଗୀତ କ୍ଷେତ୍ରରେ ମଧ୍ୟ ସେ ଜଣେ ପରିଚିତ ନାମ । ବେତାର, ଦୂରଦର୍ଶନ ଓ ମଞ୍ଚ ସବୁଠାରେ କଣ୍ଠଶିଳ୍ପୀ ତୃପ୍ତି ସକ୍ରିୟ । କର୍ମଜୀବନ ତୃପ୍ତି, ମାତ୍ର ୫ ବର୍ଷ ବୟସରୁ କଟକର କଳା ବିକାଶ କେନ୍ଦ୍ରରେ ହିନ୍ଦୁସ୍ତାନି ଶାସ୍ତ୍ରୀୟ ସଙ୍ଗୀତ ଶିକ୍ଷା ଆରମ୍ଭ କରିଥିଲେ । ସେ କ୍ଷିତିଶ ଚନ୍ଦ୍ର ମୈତ୍ର ଓ ବାଳକୃଷ୍ଣ ଦାସଙ୍କଠାରୁ ମଧ୍ୟ ସଙ୍ଗୀତ ଶିକ୍ଷା କରିଛନ୍ତି । ୮ବର୍ଷ ବୟସରୁ, ସେ ଆକାଶବାଣୀ କଟକର  "ଶିଶୁ ସଂସାର"  କାର୍ଯ୍ୟକ୍ରମରେ ସଙ୍ଗୀତ ପରିବେଷଣ କରିବା ଆରମ୍ଭ କରିଥିଲେ । ୧୯୬୯ ମସିହାରେ, ୧୨ବର୍ଷ ବୟସରେ ସେ ନିଜର ପ୍ରଥମ ଚଳଚ୍ଚିତ୍ର ଅଦିନ ମେଘରେ କଣ୍ଠଦାନ କରିଥିଲେ । ସେ ଏଯାବତ ୬୦ରୁ ଉର୍ଦ୍ଧ ଓଡ଼ିଆ ଚଳଚ୍ଚିତ୍ରରେ କଣ୍ଠଦାନ କରିସାରିଥିବା ତୃପ୍ତି ଅନ୍ୟାନ୍ୟ ଭାରତୀୟ ଭାଷାରେ ମଧ୍ୟ କଣ୍ଠଦାନ କରିଛନ୍ତି । ସେ ମଧ୍ୟରୁ କନ୍ନଡ଼ ସିନେମା  "ପ୍ରେମାଞ୍ଜଳି" , ତେଲୁଗୁ ସିନେମା  "ସ୍ୱର୍ଣ୍ଣକମଲମ"  ଓ ହିନ୍ଦୀ ସିନେମା  "ବରଗଦ ଦାଦା"  ଅନ୍ୟତମ । ତୃପ୍ତି ଦାସ,  "ନିତ୍ୟ ତୃପ୍ତି ଦାସ"  ନାମକ ଷ୍ଟୁଡିଓ ମଧ୍ୟ ପ୍ରତିଷ୍ଠା କରିଛନ୍ତି । ସଙ୍ଗୀତ ନାଟକ ଏକାଡେମୀ ବର୍ତ୍ତମାନ ଓଡ଼ିଶା ସଙ୍ଗୀତ ନାଟକ ଏକାଡେମୀର ସଭାପତି ଅଛନ୍ତି ତୃପ୍ତି ଦାସ  ସଙ୍ଗୀତ ଜିବନୀ ଚଳଚ୍ଚିତ୍ର ଅଦିନ ମେଘର ଗୀତ ବୋଉଲୋ କି କହିବି ନୂଅା ଭାଉଜଙ୍କ କଥା, ଜରିଆରେ ତୃପ୍ତି ଦାସ ନିଜ ସଙ୍ଗୀତ ଜୀବନ ଆରମ୍ଭ କରିଥିଲେ  ତେବେ ପ୍ରଥମେ ଏହି ଗୀତପାଇଁ ଗୀତା ପଟ୍ଟନାୟକଙ୍କ ସ୍ୱରକୁ ବଛାଯାଇଥିଲା ମାତ୍ର ପରେ ତୃପ୍ତି ଦାସ ଏହି ଗୀତଟିକୁ ଗାଇଛନ୍ତି୫୦ରୁ ଅଧିକ ଓଡ଼ିଆ ଚଳଚ୍ଚିତ୍ରରେ କଣ୍ଠଦାନ କରିଛନ୍ତି
ଅବସାଦରୋଧୀ ବିରତି ସିଣ୍ଡ୍ରୋମ  (ଇଂରାଜୀ ଭାଷାରେ , ଅନ୍ୟ ନାମ ) ବେମାରୀ ହୁଏ ଯେତେବେଳେ ଅବସାଦରୋଧୀ ବା ଆଣ୍ଟିଡିପ୍ରେସାଣ୍ଟ   ଔଷଧ ବନ୍ଦ, କମ୍ ପରିମାଣ ବା ବିରତି   କରାଯାଏ  । ଏହି ସିଣ୍ଡ୍ରୋମ ହେଲେ ଶର୍ଦ୍ଦି-ଭଳି ଲକ୍ଷଣ , ନିଦ୍ରା ସମସ୍ୟା, ଅଇ, ଶାରୀରିକ ନିୟନ୍ତ୍ରଣ ଅଭାବ, ସ୍ନାୟୁ ଗ୍ରହଣକାରୀ ଶକ୍ତି ଅଭାବ ଓ ଉଦ୍‌ବେଗ ଇତ୍ୟାଦି ଲକ୍ଷଣ ଦେଖାଯାଏ । ସାଧାରଣତଃ ୩ ଦିନ ମଧ୍ୟରେ ଲକ୍ଷଣମାନ ଦେଖାଯାଏ । କ୍ୱଚିତ୍ ସାଇକୋସିସ ହେବା ଦେଖାଯାଏ । ସେରୋଟୋନିନ-ନନ୍ଏପିନେଫ୍ରିନ ରିଅପଟେକ ଇନହିବିଟର     /  , ମୋନୋଆମିନୋ ଅକ୍ସିଡେଜ ଇନହିବିଟର  ଓ ଟ୍ରାଇସାଇକ୍ଲିକ ଆଣ୍ଟିଡିପ୍ରେସାଣ୍ଟ  ସ‌ହିତ ଯେ କୌଣସି ଅବସାଦରୋଧୀ ଔଷଧ ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର   - /   ଔଷଧର ବ୍ୟବ‌ହାର ରୋଗୀ ବନ୍ଦ କଲେ ଏହି ସିଣ୍ଡ୍ରୋମ ହୁଏ । ଏହି ସଙ୍କଟ ଅଧିକ ହୋଇଯାଏ ଯଦି ଦୀର୍ଘକାଳ ଧରି ଔଷଧ ବ୍ୟବ‌ହାର କରାଯାଉଥାଏ ଓ ସ୍ୱଳ୍ପ ହାଫ-ଲାଇଫ  ଥାଏ । ଏହାର ଅନ୍ତର୍ନିହିତ କାରଣ ଅପର୍ଯ୍ୟନ୍ତ ଅଜ୍ଞାତ ଅଛି । ଲକ୍ଷଣ ଅନୁଧ୍ୟାନ କରି ରୋଗ ନିର୍ଣ୍ଣୟ କରାଯାଇପାରେ । ଅବସାଦଗ୍ରସ୍ତ ରୋଗୀ ଔଷଧ ମାତ୍ରା କମେଇବାକୁ  'ଲକ୍ଷଣ ଫେରିଆସିବା ବିପଦ'  ଅଛି ଜାଣି ମଧ୍ୟ ଇଚ୍ଛାକଲେ ଧୀରେ ଧୀରେ କମେଇ ବନ୍ଦ କରିପାରିବେ । ଏହି ରୋଗ ହେଲେ ପୁନର୍ବାର ଔଷଧ ଦେବା ଆରମ୍ଭ କରାଯାଏ ଓ ପରେ ଧୀରେ ଧୀରେ କମେଇଦିଆଯାଏ । ଔଷଧ ବଦଳ କରି ଫ୍ଲୁଓକ୍ସେଟିନ ଭଳି ଦୀର୍ଘକାଳୀନ ପ୍ରଭାବକାରୀ ଔଷଧ ବ୍ୟବ‌ହାର କଲାପରେ ଧୀରେ ଧୀରେ ମାତ୍ରା କମେଇ ବନ୍ଦ କରିପାରିବେ । ଅବସାଦରୋଧୀ ଔଷଧ ବ୍ୟବ‌ହାର କରୁଥିବା ରୋଗୀ ହଠାତ୍ ଔଷଧ ବନ୍ଦ କରିଦେଲେ ତାଙ୍କ ମଧ୍ୟରୁ ପ୍ରାୟ ୨୦-୨୫% ରୋଗୀଙ୍କର ଏହି ରୋଗ ହୁଏ । ସାଧାରଣତଃ ଏହା ଏକ ସାଂଘାତିକ ରୋଗ ନୁହେଁ, କିନ୍ତୁ ପ୍ରାୟ ଅର୍ଦ୍ଧେକ ସଂଖ୍ୟକ ରୋଗୀ ଏହାକୁ ସାଂଘାତିକ ଭାବରେ ବର୍ଣ୍ଣନା କରନ୍ତି । କେତେକ ରୋଗୀଙ୍କୁ ଏତେ ସାଂଘାତିକ ଜଣାଯାଏ ଯେ ସେମାନେ ଆଉଥରେ ଅବସାଦରୋଧୀ ଔଷଧ ନେବା ଆରମ୍ଭ କରିଦିଅନ୍ତି ।
ସାୱନେର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ନଗ୍ପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାୱନେର ସହରର ମୋଟ ଜନସଂଖ୍ୟା ୨୬୬୩୧ ଅଟେ । ସେଥି ମଧ୍ୟରୁ ୫୧.୪୭% ଜଣ ପରୁଷ ହୋଇଥିବା ବେଳେ ୪୮.୫୩% ଜଣ ନାରୀ ଅଟନ୍ତି । ସାୱନେରର ସାକ୍ଷରତା ହାର ୭୩.୨୮% ଅଟେ । ଏହା ଜାତୀୟ ହାରଠାରୁ ୮.୪୪% ପ୍ରତିଶତ କମ ଅଟେ । ସେଥିରୁ ୪୦.୪୫% ପ୍ରତିଶତ ପୁରୁଷ ଓ ୩୨.୮୩% ନାରୀ ଅଟନ୍ତି । ୧୪.୨୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ସାୱନେରର ସରକାରୀ ଭାଷା ଅଟେ ।
ଜଗବନ୍ଧୁ ମାଝି  (୧ ଅଗଷ୍ଟ ୧୯୭୨ - ୨୪ ସେପ୍ଟେମ୍ବର ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜଗବନ୍ଧୁ ମାଝି ୧୯୭୨ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଆସମାନ ମାଝି । ରାଜନୈତିକ ଜୀବନ ଜଗବନ୍ଧୁ ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଜଗବନ୍ଧୁ ମାଝି ୨୦୧୧ ମସିହାର ଅଗଷ୍ଟ ୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୩୯ ବର୍ଷ ବୟସ ହୋଇଥିଲା ।
ବିଞ୍ଜମୁରି ଅନସୂୟା ଦେବୀ  ୧୨ ମଇ ୧୯୨୦   ୨୩ ମାର୍ଚ୍ଚ ୨୦୧୯  ଜଣେ ତେଲୁଗୁ-ଭାଷାଭାଷୀ ଭାରତୀୟ କଣ୍ଠଶିଳ୍ପୀ, ହାରମୋନିଅମ୍ ବାଦକ, ସଙ୍ଗୀତକାର ଥିଲେ । ସେ ମୁଖ୍ୟତଃ ଲୋକଗୀତ ଗାୟିକା ଥିଲେ । ଜୀବନୀ ସେ ତେଲୁଗୁ-ସଂସ୍କୃତ ପଣ୍ଡିତ, ଲେଖକ, ମଞ୍ଚ କଳାକାର ବିଞ୍ଜମୁରି ଭେଙ୍କଟ ଲକ୍ଷ୍ମୀ ନରସିଂହ ରାଓଙ୍କ ଝିଅ । କଣ୍ଠଶିଳ୍ପୀ ବିଞ୍ଜମୁରି ସୀତାଦେବୀ ତାଙ୍କ ଭଉଣୀ । ସେ ମହାତ୍ମା ଗାନ୍ଧୀ, ଜବାହରଲାଲ ନେହେରୁ, ସର୍ବପଲ୍ଲୀ ରାଧାକ୍ରିଷ୍ଣନ ଏବଂ ସୁବାସ ଚନ୍ଦ୍ର ବୋଷଙ୍କ ଉପସ୍ଥିତିରେ ସ୍ୱାଧୀନତା ସଂଗ୍ରାମ ଆନ୍ଦୋଳନ ସମୟରେ ସଙ୍ଗୀତ ପରିବେଷଣ କରିଥିଲେ । ତାଙ୍କ ଲିଖିତ ଦୁଇଟି ବହି  'ବାଭା ଗୀତାଲୁ'  ଏବଂ  'କମ୍ପାଇଲେସନ୍ ଅଫ୍ ଫୋକ୍ ସଙ୍ଗ୍ ‌ସ୍ ' ପ୍ରକାଶିତ ହୋଇଛି । ୧୯୭୭ ମସିହାରେ ଆନ୍ଧ୍ର ବିଶ୍ୱବିଦ୍ୟାଳୟଦ୍ୱାରା ତାଙ୍କୁ ଡକ୍ଟରେଟ ଉପାଧୀରେ ଭୂଷିତ କରାଯାଇଥିଲା । ପ୍ୟାରିସ୍‌ରେ ତାଙ୍କୁ କୁଇନ୍ ଅଫ୍ ଫୋକ୍ ଆୱାର୍ଡ଼ ଏବଂ ଆମେରିକାରେ ତାଙ୍କୁ ଲାଇଫ୍ ଟାଇମ୍ ଆଚିଭ୍‌ମେଣ୍ଟ ଆୱାର୍ଡ଼ ପ୍ରଦାନ କରାଯାଇଥିଲା ।
ଜ୍ୟେଷ୍ଠମାସ କୃଷ୍ଣପକ୍ଷ ଏକାଦଶୀ ଦିନଟିକୁ ଅପରା ଏକାଦଶୀ ଭାବେ ପାଳନ କରାଯାଏ । କାରଣ ଏହି ଏକାଦଶୀ ବ୍ରତ ପାଳନ ଫଳରେ ବ୍ରତୀ ଅପାର ସଂସାର ସମୂହକୁ ସହଜରେ ପାରି ହୋଇଥାଏ । ଯେତେ ଯେତେ ମହାପାପ ଯଥା କ୍ଷତ୍ରୀୟମାନେ ଯୁଦ୍ଧକ୍ଷେତ୍ରରୁ ପୃଷ୍ଠଭଙ୍ଗ ଦେବା, ମାତା, ପିତା ତଥା ଗୁରୁଜନଙ୍କ ନିନ୍ଦା କରିବା, ବ୍ରହ୍ମହତ୍ୟା କରିବା, ଗୋହତ୍ୟା କରିବା, ପରସ୍ତ୍ରୀକୁ ହରଣ କରିବା, ମିଥ୍ୟା କହିବା ମିଥ୍ୟା ବେଦ ପଢ଼ିବା, ମିଥ୍ୟା ଶାସ୍ତ୍ର ଲେଖିବା ଏବଂ ମିଥ୍ୟା ବିଦ୍ୟା ଇତ୍ୟାଦି ଅଭ୍ୟାସ କରିବା ଜନିତ ଯେତେ ଅପରାଧ ଓ ପାପ ଯେଉଁଥିରେ ନର୍କଦଶା ହେବା କଥା, ଏହି ଏକାଦଶୀ ପାଳନରେ ତାହା ନାଶ ହୋଇ ବ୍ରତୀକୁ ବୈକୁଣ୍ଠାସନ ମିଳେ । ପୁନଶ୍ଚ କୁହାଯାଇଛି ଯେ ଏହି ଏକାଦଶୀ ପାଳନ ଫଳରେ ତିନି ପୁଷ୍କର ସ୍ନାନ, କାର୍ତ୍ତିକ ସ୍ନାନ ଏବଂ ଗଙ୍ଗା ସ୍ନାନ ଇତ୍ୟାଦିର ପୁଣ୍ୟଫଳ ମିଳିଥାଏ । ସିଂହରାଶିର ଲୋକେ ଗୁରୁବାର ଦିନ ଗୋମତୀରେ ସ୍ନାନ କରିବା, କୁମ୍ଭରାଶିର ଲୋକେ କେଦାରନାଥଙ୍କୁ ଦର୍ଶନ କରିବା ଏବଂ ବଦ୍ରିକା ଆଶ୍ରମରେ ବାସ କରିବା ଫଳରେ ଯେଉଁଫଳ ମିଳେ ଅଥବା ଚନ୍ଦ୍ରଗ୍ରହଣ ଓ ସୂର୍ଯ୍ୟପରାଗ ସମୟରେ କୁରୁକ୍ଷେତ୍ରରେ ସ୍ନାନକଲେ ଯେଉଁ ପୁଣ୍ୟଫଳ ମିଳେ, ତାହା କେବଳ ଏହି ଏକାଦଶୀ ବ୍ରତ ପାଳନ ଫଳରେ ମିଳିଥାଏ ।ଏକଥା ମଧ୍ୟ କୁହାଯାଇଛି ଯେ ହାତୀ, ଘୋଡ଼ା ତଥା ଯଜ୍ଞରେ ସ୍ୱର୍ଣ୍ଣଦାନ କଲେ ଯେଉଁ ଫଳ ମିଳେ, ତାହାମଧ୍ୟ ଏହି ଏକାଦଶୀ ପାଳନରେ ମିଳିଥାଏ । ଏହି ଏକାଦଶୀ ପାଳନ ଫଳରେ ଭୂମି, ସ୍ୱର୍ଣ୍ଣ, ଗୋ ବା କନ୍ୟାଦାନ ପୁଣ୍ୟର ଆବଶ୍ୟକତା ନଥାଏ । ପାପରୂପୀ ବୃକ୍ଷ ଛେଦନ ପାଇଁ ଏହା ଏକ କୁରାଢ଼ି ସ୍ୱରୂପ ଅଥବା ସିଂହକୁ ଦେଖି ମୃଗ ପଳାଇବା ପରି, ଏହି ଏକାଦଶୀ ଯିଏ ପାଳନ କରେ ତାକୁ ପାପ ସ୍ପର୍ଶ କରେନାହିଁ ଅର୍ଥାତ୍‌ ତାଠାରୁ ଦୂରେଇ ଯାଏ ।
ଅଚ୍ୟୁତାନନ୍ଦ ମହାନନ୍ଦ  (୨୧ ଅପ୍ରେଲ ୧୯୨୪ - ୧୫ ଅପ୍ରେଲ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ । ୧୯୫୨, ୧୯୫୭, ୧୯୬୧, ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଲାଙ୍ଗୀର, କଣ୍ଟାବାଞ୍ଝି ଓ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ୩ୟ, ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ଅଚ୍ୟୁତାନନ୍ଦ ମହାନନ୍ଦ ୧୯୨୪ ମସିହାର ଅପ୍ରେଲ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁନ୍ଦର ମହାନନ୍ଦ ଓ ପତ୍ନୀଙ୍କ ନାମ ଉଦିଆଚାନ୍ଦ ମହାନନ୍ଦ । ରାଜନୈତିକ ଜୀବନ ଅଚ୍ୟୁତାନନ୍ଦ ମହାନନ୍ଦ ଓଡ଼ିଶା ରାଜନୀତିରେ ପ୍ରଥମେ ଗଣତନ୍ତ୍ର ପରିଷଦରେ ଏବଂ ପରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ । ୧୯୭୨ ମସିହାରୁ ୧୯୭୩ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଅଚ୍ୟୁତାନନ୍ଦ ମହାନନ୍ଦ ୧୯୯୧ ମସିହାର ଅପ୍ରେଲ ୧୫ ତାରିଖରେ ୬୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ବିଭୂତି ଭୂଷଣ ଜେନା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଗୋପାଳପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୨,୦୭୧ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ବିକ୍ରମ କୁମାର ପଣ୍ଡାଙ୍କୁ ୯,୦୬୨ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୬ ସେପ୍ଟେମ୍ବର ବର୍ଷର ୨୪୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୫୦ତମ  । ବର୍ଷ ଶେଷ ହେବା ପାଇଁ ଆଉ ୧୧୬ ଦିନ ବାକି ଅଛି । ଘଟଣାବଳୀ ୧୭୧୬: ଉତ୍ତର ଆମେରିକାରେ ପ୍ରଥମ ବତୀଘର ନିର୍ମିତ ହୋଇଥିଲା । ୧୭୭୬: କାରବିୟାନ୍ ସାଗରସ୍ଥିତ ଗୁଆଡେଲୋପ୍ ଦ୍ୱୀପରେ ଘୂର୍ଣ୍ଣିଝଡ଼ ହୋଇ ୬୦୦୦ ବ୍ୟକ୍ତିଙ୍କ ମୃତ୍ୟୁ ହୋଇଥିଲା । ୧୮୬୯: ପେନ୍‌ସିଲ୍‌ଭାନିଆ ଅଗ୍ନିକାଣ୍ଡରେ ୧୨୦ ଜଣ ବ୍ୟକ୍ତିଙ୍କ ମୃତ୍ୟୁ ହୋଇଥିଲା । ୧୯୩୯: ନାଜି ଜର୍ମାନୀ ବିରୁଦ୍ଧରେ ଦକ୍ଷିଣ ଆଫ୍ରିକା ଯୁଦ୍ଧ ଘୋଷଣା କରିଥିଲା । ୧୯୪୮: ଜୁଲିଆନା ନେଦରଲ୍ୟାଣ୍ଡର ରାଣୀ ଭାବେ ଅଭିଷିକ୍ତା ହୋଇଥିଲେ । ୧୯୭୫: ତୁର୍କୀଠାରେ ହୋଇଥିବା ଭୂମିକମ୍ପରେ ୨୦୦୦ ବ୍ୟକ୍ତିଙ୍କ ମୃତ୍ୟୁ ହୋଇଥିଲା । ୨୦୦୨: ଆମେରିକାରେ ପ୍ରଥମ ଥର ପାଇଁ କଫି-ଆଇସ୍‌କ୍ରିମ୍ ଦିବସ ପାଳନ କରାଯାଇଥିଲା ।
ଗୋଲାମଗିରି, ୧୯୮୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା ଓ ଅକ୍ଷୟ ମିଶ୍ର । ରତିକାନ୍ତ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ବିଜୟ ମହାନ୍ତି, ପ୍ରଶାନ୍ତ ନନ୍ଦ, ପୃଥ୍ୱୀରାଜ ନାୟକ, ଅଜିତ ଦାସ, ମହାଶ୍ୱେତା ରାୟ, ଦୁଃଖିରାମ ସ୍ୱାଇଁ, ଜୟୀରାମ ସାମଲ, ବିରାଜ ଦାସ, ପ୍ରସନ୍ନ ମିଶ୍ର, ତୁଷାର ପାଣିଗ୍ରାହୀ, ମୁନୁ ପତି, ବ୍ରଜ ସିଂହ, ବ୍ୟୋମୋକେଶ ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ବିଜୟ ମହାନ୍ତି ପ୍ରଶାନ୍ତ ନନ୍ଦ ପୃଥ୍ୱୀରାଜ ନାୟକ ଅଜିତ ଦାସ ମହାଶ୍ୱେତା ରାୟ ଦୁଃଖିରାମ ସ୍ୱାଇଁ ଜୟୀରାମ ସାମଲ ବିରାଜ ଦାଶ ପ୍ରସନ୍ନ ମିଶ୍ର ତୁଷାର ପାଣିଗ୍ରାହୀ ମୁନୁ ପତି ବ୍ରଜ ସିଂହ ବ୍ୟୋମକେଶ ତ୍ରିପାଠୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତନୁ ମହାପାତ୍ର । ଦେବଦାସ ଛୋଟରାୟ, ପ୍ରଶାନ୍ତ ନନ୍ଦ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସୁବାସ ଦାସ, ଲୀଳା ଘୋଷ, ପ୍ରଫୁଲ୍ଲ କର, ରାଧାରାଣୀ ମିଶ୍ର, ଦେବାଶିଷ ମହାପାତ୍ର, ନିବେଦିତା, ଅନୁରାଧା ପୌଡ଼ୱାଲ, ରଘୁନାଥ ରାଉତ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କନ୍ଧମାଳ ହଳଦୀ ଏକ ଭିନ୍ନ ଧରଣର ହଳଦୀ ପ୍ରଜାତି ଯାହା ବିଶ୍ୱ ଦରବାରରେ ନିଜର ଉତ୍କୃଷ୍ଟ ଗୁଣବତ୍ତା ଏବଂ ଔଷଧୀୟ ଗୁଣ ପାଇଁ ଅନେକ ସୁଖ୍ୟାତି ଅର୍ଜନ କରିଅଛି । ଏହି ପ୍ରଜାତିର ହଳଦୀ ମୁଖ୍ୟତଃ ଦକ୍ଷିଣ ଓଡ଼ିଶା ଅନ୍ତର୍ଗତ କନ୍ଧମାଳ ଜିଲ୍ଲା ଏବଂ ଏହାର ଆଖପାଖ ଅଞ୍ଚଳରେ ବହୁଳ ମାତ୍ରାରେ ଚାଷ କରାଯାଇଥାଏ । ଏହାର ଉତ୍କୃଷ୍ଟ ଗୁଣବତ୍ତା ଏବଂ ଚାଷ ପ୍ରଣାଳୀକୁ ଧ୍ୟାନରେ ରଖି ଏହି ପ୍ରଜାତିର ହଳଦୀକୁ ୨୦୧୯ ମସିହା ଉତ୍କଳ ଦିବସ ଉପଲକ୍ଷେ ଭାରତ ସରକାରଙ୍କଦ୍ୱାରା ଭୌଗଳିକ ପରିଚୟ   ମାନ୍ୟତା ଦିଆଯାଇଛି । ପାରମ୍ପରିକ ପଦ୍ଧତିରେ ଚାଷ କରାଯାଉଥିବା କନ୍ଧମାଳ ହଳଦୀରେ ମୁଖ୍ୟତଃ ସାର ଓ କୀଟନାଶକର ପ୍ରୟୋଗ କରାଯାଇନଥାଏ ସେଥିପାଇଁ ଏହି ହଳଦୀ ମଧ୍ୟ ଜୈବିକ ମାନ୍ୟତା ପ୍ରାପ୍ତ କରିଛି । ଅଧୁନା କନ୍ଧମାଳର ଚାଷୀଭାଇମାନଙ୍କୁ ନେଇ ଗଠିତ କନ୍ଧମାଳ ଉଚ୍ଚତମ ମସଲା ମାର୍କେଟିଙ୍ଗ ସଂସ୍ଥାନ ଏହି ହଳଦୀର ପ୍ରଚାର ଓ ପ୍ରସାର ଦିଗରେ କାର୍ଯ୍ୟ କରୁଅଛି ।
ରାହାତଗଡ଼ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ସଗର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାହାତଗଡ଼ ୨୩.୭୮୮୨ ଉତ୍ତର ଅକ୍ଷାଂଶ ଓ ୭୮.୩୯୪୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାହାତଗଡ଼ ସହରର ମୋଟ ଜନସଂଖ୍ୟା ୨୫୨୧୭ ଅଟେ । ସେଥି ମଧ୍ୟରୁ ୫୨.୭୭% ଜଣ ପରୁଷ ହୋଇଥିବା ବେଳେ ୪୭.୨୩% ଜଣ ନାରୀ ଅଟନ୍ତି । ରାହାତଗଡ଼ର ସାକ୍ଷରତା ହାର ୫୧.୪୭% ଅଟେ । ଏହା ଜାତୀୟ ହାରଠାରୁ ୧୩.୩୭% ପ୍ରତିଶତ ଅଧିକ ଅଟେ । ସେଥିରୁ ୩୨.୪୨% ପ୍ରତିଶତ ପୁରୁଷ ଓ ୧୯.୦୫% ନାରୀ ଅଟନ୍ତି । ୧୮.୯୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାହାତଗଡ଼ର ସରକାରୀ ଭାଷା ଅଟେ ।
ନାଉଗାଓଁ ସାଡ଼ାତ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ଜ୍ ଓତିବ ‌‌ଫୁଲେ ‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଉଗାଓଁ ସାଡ଼ାତ ସହରର ମୋଟ ଜନସଂଖ୍ୟା ୨୭୦୭୫ ଅଟେ । ସେଥି ମଧ୍ୟରୁ ୫୨.୦୯% ଜଣ ପରୁଷ ହୋଇଥିବା ବେଳେ ୪୭.୯୧% ଜଣ ନାରୀ ଅଟନ୍ତି । ନାଉଗାଓଁ ସାଡ଼ାତର ସାକ୍ଷରତା ହାର ୪୪.୪୯% ଅଟେ । ଏହା ଜାତୀୟ ହାରଠାରୁ ୨୦.୩୫% ପ୍ରତିଶତ କମ ଅଟେ । ସେଥିରୁ ୨୬.୭୪% ପ୍ରତିଶତ ପୁରୁଷ ଓ ୧୭.୭୫% ନାରୀ ଅଟନ୍ତି । ୧୮.୨୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାଉଗାଓଁ ସାଡ଼ାତର ସରକାରୀ ଭାଷା ଅଟେ ।
ନାଗେଶ୍ୱର ଜ୍ୟୋତିର୍ଲିଙ୍ଗ ଏକ ପୌରାଣିକ ମନ୍ଦିର ଯାହାର ବର୍ଣ୍ଣନା ଶିବ ପୁରାଣରେ ଅଛି । ବାରଟି ଜ୍ୟୋତିର୍ଲିଙ୍ଗ ମଧ୍ୟରୁ ଏହା ଗୋଟିଏ । ଗୁଜରାଟର ଦ୍ୱାରକାରେ ଏହା ଅବସ୍ଥିତ । ଜ୍ୟୋତିର୍ଲିଙ୍ଗ ଶିବ ପୁରାଣ ଅନୁସାରେ ଏକଦା ସୃଷ୍ଟିକର୍ତ୍ତା ବ୍ରହ୍ମା ଓ ପାଳନକର୍ତ୍ତା ବିଷ୍ଣୁଙ୍କ ମଧ୍ୟରେ  କିଏ ବଡ଼  ଏହି ପ୍ରସଙ୍ଗର ଯୁକ୍ତିତର୍କ ଲାଗିଲା । ତାଙ୍କୁ ପରୀକ୍ଷା କରିବା ନିମନ୍ତେ ତିନି ଲୋକକୁ ଶିବ ଏକ ଆଲୋକ ସ୍ତମ୍ଭରେ ପରିଣତ କରିଦେଲେ ଯାହାକୁ ଜ୍ୟୋତିର୍ଲିଙ୍ଗ  କୁହାଗଲା । ବ୍ରହ୍ମା ବିଷ୍ଣୁ ଦୁହେଁ ଅଲଗା ଅଲଗା ଭାବରେ ସେହି ଆଲୋକ ସ୍ତମ୍ଭକୁ ମାପିବାକୁ ଲାଗିଲେ । ବ୍ରହ୍ମା ଉର୍ଦ୍ଧ୍ୱ ଦିଗକୁ ଯାଇ ତାହାର ଶେଷ ଅଂଶ ଦେଖି ଆସିଛନ୍ତି କହିଲେ ଯାହା ଏକା ମିଥ୍ୟା ଥିଲା ବୋଲି ମାନିଥିଲେ । ବିଷ୍ଣୁ ନିମ୍ନ ଦିଗରେ ଗଲେ ଓ ଶେଷ ଭାଗ ଦେଖିନପାରି ସତ୍ୟ କଥା କହିଲେ । ଏହା ପରେ ଶିବ ଏକ ଦ୍ୱିତୀୟ ଜ୍ୟୋତିର୍ଲିଙ୍ଗ ସୃଷ୍ଟି ଭାବରେ ସୃଷ୍ଟି ହୋଇ ବ୍ରହ୍ମାଙ୍କୁ ଅଭିଶାପ ଦେଲେ ଏ ସେ କୌଣସି ପୂଜାରେ ସ୍ଥାନ ପାଇବା ଯୋଗ୍ୟ ରହିବେନି । ଜ୍ୟୋତିର୍ଲିଙ୍ଗ ଏକ ସୁପ୍ରିମ ଅଦୃଶ୍ୟ ବାସ୍ତବତା ଯେଉଁଥିରେ ଶିବ ସୃଷ୍ଟି ହୁଅନ୍ତି । ଶିବଙ୍କ ସେହି ଆବିର୍ଭାବ ସମୟକୁ ଜ୍ୟୋତିର୍ଲିଙ୍ଗ ସ୍ମରଣ କରାଏ । ପ୍ରଥମରୁ ୬୪ଟି ଜ୍ୟୋତିର୍ଲିଙ୍ଗ ଥିବା ବିଶ୍ୱାସ କରାଯାଏ । ଏମାନଙ୍କ ମଧ୍ୟରୁ ୧୨ଟି ବିଶେଷ ପବିତ୍ର ସ୍ଥାନ ବୋଲି ମନେ କରାଯାଏ । । ସେହି ବାରଟି ସ୍ଥାନ ଶିବଙ୍କର ଭିନ୍ନ ଭିନ୍ନ ନାମରେ ନାମିତ ହୋଇଛି । ସେହି ସ୍ଥାନରେ ମୂଳ ଠାକୁର ହେଉଛନ୍ତି ଲିଙ୍ଗ ଯାହା ଅସୀମ ସ୍ତମ୍ଭକୁ ବୁଝାଏ । ବାରଟି ଜ୍ୟୋତିର୍ଲିଙ୍ଗ ଥିବା ସ୍ଥାନ ଯଥାକ୍ରମେ: ଗୁଜରାଟରେ ଥିବା ସୋମନାଥ ମନ୍ଦିର, ଶ୍ରୀଶୈଲମର ମଲ୍ଲିକାର୍ଜୁନ, ଉଜ୍ଜୟନୀ, ମଧ୍ୟପ୍ରଦେଶର ମହାକାଳେଶ୍ୱର, ମଧ୍ୟପ୍ରଦେଶର ଓଁକାରେଶ୍ୱର, ହିମାଳୟର କେଦାରନାଥ, ମହାରାଷ୍ଟ୍ରର ଭୀମଶଙ୍କର, ବାରାଣସୀର ବିଶ୍ୱନାଥ, ମହାରାଷ୍ଟ୍ରର ତ୍ର୍ୟମ୍ବକେଶ୍ୱର, ଦେଓଘରର ବୈଦ୍ୟନାଥ, ମହାରାଷ୍ଟ୍ରର ଅଉନ୍ଧ ନାଗନାଥ ମନ୍ଦିର, ରାମେଶ୍ୱରର ରାମନାଥ ସ୍ୱାମୀ, ଓ ଅଉରଙ୍ଗାବାଦର ଗ୍ରୀସନେଶ୍ୱର ମନ୍ଦିର । ଗୁଜରାଟର ଦାରୁକାବନମ ଜଙ୍ଗଲ ମଧ୍ୟରେ ନାଗେଶ୍ୱର ଜ୍ୟୋତିର୍ଲିଙ୍ଗ ଅବସ୍ଥିତ । କିମ୍ବଦନ୍ତୀ ଶିବ ପୁରାଣ ଅନୁସାରେ ଭାରତର ଏକ ଜଙ୍ଗଲର ପୁରାତନ ନାମ ହେଉଛି ଦାରୁକବଣ ଯେଉଁଠାରେ ନାଗେଶ୍ୱର ଜ୍ୟୋତିର୍ଲିଙ୍ଗ ଅବସ୍ଥିତ । ଏହି ଦାରୁକବଣ ପୁରାଣ ମାନଙ୍କରେ କାମ୍ୟକବନ, ଦୈତବଣ, ଓ ଦଣ୍ଡକବଣ ଭଳି ବିଭିନ୍ନ ନାମରେ ନାମିତ ହୋଇଛି । ଗମନାଗମନ ନିକଟବର୍ତ୍ତୀ ଏୟାରପୋର୍ଟ: ଜାମନଗର ଏୟାରପୋର୍ଟ ।
୧୯୯୯ ଓଡ଼ିଶା ମହାବାତ୍ୟା ଓଡ଼ିଶା ଇତିହାସରେ ସବୁଠାରୁ ଭୟଙ୍କର ପ୍ରକୃତିକ ବିପର୍ଜୟ ଥିଲା। ଶକ୍ତି ଅନୁସାରେ ଏହି ଭାରତ ମହାସାଗର ଅଞ୍ଚଳର ସବୁଠାରୁ ଶକ୍ତିଶାଳୀ ସାମୁଦ୍ରିକ ଝଡ଼ ଥିଲା।
ବିଦ୍ୟା ବାଲ  ଦେବନାଗରୀ:            (୧୨ ଜାନୁଆରୀ ୧୯୩୭ - ୩୦ ଜାନୁଆରୀ ୨୦୨୦) ମହାରାଷ୍ଟ୍ରର ଜଣେ ମରାଠୀ ନାରୀବାଦୀ ଲେଖିକା/ସମ୍ପାଦକ ଥିଲେ  । ସେ ଭାରତରେ ପୁରୁଷଙ୍କ ସାମାଜିକ ସ୍ଥିତିର ସମାନତା କ୍ଷେତ୍ରରେ ଜଣେ ସାମାଜିକ କାର୍ଯ୍ୟକର୍ତ୍ତା ଥିଲେ । ଜୀବନୀ ସେ  "ସ୍ତ୍ରୀ"  ପତ୍ରିକାରୁ ନିଜର ପେଷା ଆରମ୍ଭ କରିଥିଲେ ଏବଂ ୧୯୮୩ ମସିହାରୁ ୧୯୮୬ ମସିହା ପର୍ଯ୍ୟନ୍ତ ନାରୀବାଦୀ ପ୍ରକାଶନର ସମ୍ପାଦକ ଥିଲେ । ସ୍ତ୍ରୀର ସମ୍ପାଦକତା ଛାଡ଼ିବା ପରେ ସେ ୧୯୮୯ ମସିହାରେ  "ମିଲୁନ୍ ସାରାୟଜାନି"           ‍     ସମ୍ପାଦନା ଏବଂ ପରିଚାଳନା କରିଥିଲେ । ଏହି ୱେବ୍ ପୃଷ୍ଠାରେ ମିଲୁନ୍ ସାରାୟଜାନି ପ୍ରତିଷ୍ଠା କରିବାରେ ତାଙ୍କର ଉଦ୍ଦେଶ୍ୟ ବର୍ଣ୍ଣନା କରୁଥିବା ସମ୍ପାଦକୀୟ ଧାରଣା ରହିଛି । ତାଙ୍କର ଜୀବନୀ କମଳକି ଏବଂ ଉପନ୍ୟାସ ବଳବନ୍ତତିଳ ଭାଟ୍ ପ୍ରସିଦ୍ଧ ଅଟେ । ମହିଳାମାନେ ବିଭିନ୍ନ ପୂଜାପାଠରେ ପ୍ରବେଶ କରିବାର ଅଧିକାର ପାଇବା ପାଇଁ ବିଦ୍ୟା ବାଲ ମହାରାଷ୍ଟ୍ର ହାଇକୋର୍ଟରେ ଏକ ଆଇନଗତ ଯୁଦ୍ଧ କରିଥିଲେ । ହାଇକୋର୍ଟ ତାଙ୍କ ପେଟିପାଙ୍କ ସପକ୍ଷରେ ରହି ୧ ଏପ୍ରିଲ ୧୮୯୯ ମସିହାରେ ନିଷ୍ପତ୍ତି ନେଇଥିଲେ । ସେ ମହିଳାଙ୍କ ଅଧିକାର ପାଇଁ ଅନେକ ଝଗଡା କରିଥିଲେ, ସେଥିମଧ୍ୟରୁ ଗୋଟିଏ ହେଉଛି ବମ୍ବେ ହାଇକୋର୍ଟରେ ଏକ ଆଇନଗତ ଯୁଦ୍ଧ ଯାହା ମହିଳାମାନଙ୍କୁ ଶନି ଶିଙ୍ଗନାପୁର ମନ୍ଦିରର ଅଭୟାରଣ୍ୟରେ ପ୍ରବେଶ କରିବାର ଅଧିକାର ଦେଇଥିଲା । ମୃତ୍ୟୁ ଭେଟେରାନ ସାମାଜିକ କାର୍ଯ୍ୟକର୍ତ୍ତା ତଥା ସାମ୍ବାଦିକ ବିଦ୍ୟା ବାଲଙ୍କ ୮୪ ବର୍ଷ ବୟସରେ ଗୁରୁବାର ଦିନ ପୁଣେରେ ଦେହାନ୍ତ ହୋଇଥିଲା । ଜାତୀୟତାବାଦୀ କଂଗ୍ରେସ ଦଳର ନେତା ବିଦ୍ୟା ଚାଭାନ ବର୍ଣ୍ଣନା କରିଛନ୍ତି ଯେ ବାଲଙ୍କ ମୃତ୍ୟୁ  ପ୍ରକୃତରେ ଏକ ଦୁଃଖଦ ମୁହୂର୍ତ୍ତ । ବାଲ ତାଙ୍କର ଶେଷ ନିଶ୍ୱାସ ପର୍ଯ୍ୟନ୍ତ ସକ୍ରିୟ ଥିଲେ ବୋଲି ଶ୍ରୀମତୀ ଚାଭାନ କହିଛନ୍ତି । ପ୍ରଶଂସକଙ୍କ ଅନ୍ତିମ ସମ୍ମାନ ଦେବା ପାଇଁ ବାଲଙ୍କ ମୃତଦେହ ତାଙ୍କ ପ୍ରଭାତ ରୋଡ ନିବାସରେ ରଖାଯାଇଥିଲା । ପରେ ତାଙ୍କର ଶବଦାହ ବୈକୁଣ୍ଠ ଶ୍ମଶାନରେ ହୋଇଥିଲା । ପୁଣେ ଶାଖା ମାନସ  ର ମୁଖ୍ୟ ନନ୍ଦିନୀ ଯାଦବ କହିଛନ୍ତି:  ମୁଁ ଡାକ୍ତରଖାନାରେ ଭର୍ତ୍ତି ହେବା ପୂର୍ବରୁ ମୁଁ ତାଙ୍କ ପ୍ରଭାତ ରୋଡ ବାସଭବନରେ ବିଦ୍ୟାଙ୍କୁ ଭେଟିଥିଲି  ସେ ଅସୁସ୍ଥ ଥିଲେ ମଧ୍ୟ ସେ ଭାବନାରେ ପରିପୂର୍ଣ୍ଣ ଥିଲେ ଏବଂ ଆମେ ମହିଳା ସମସ୍ୟା ଏବଂ ଆଗାମୀ ପଥର ପ୍ରତିଫଳିତ ବିଷୟରେ ପ୍ରାୟ ଚାରି ଘଣ୍ଟା ଧରି କଥା ହେଲୁ । ମୁଁ ଭାବୁଛି ତାଙ୍କ ସ୍ମୃତିକୁ ବଞ୍ଚାଇବାର ସର୍ବୋତ୍ତମ ଉପାୟ ହେଉଛି ତାଙ୍କ କାର୍ଯ୍ୟକୁ ଆଗକୁ ବଢ଼େଇବା । ଆମର ବର୍ତ୍ତମାନ ସେହି ବଡ଼ ଦାୟିତ୍ୱ ରହିଛି   । ତାଙ୍କର ପରଲୋକ ନିଶ୍ଚିତ ଭାବରେ ମହାରାଷ୍ଟ୍ର ଏବଂ ଦେଶରେ ମହିଳାମାନଙ୍କ ଅଧିକାର ପାଇଁ ସଂଗ୍ରାମରେ ଏକ ବଡ଼ ଶୂନ୍ୟସ୍ଥାନ ଛାଡିଦେବ । ତାଙ୍କର ପ୍ରେମ ପରିଶ୍ରମ ମିଲୁନ୍ ସାରଜାନୀ ମହିଳାମାନଙ୍କ ପାଇଁ ନିଜର ଭାବନା ପ୍ରକାଶ କରିବା ନିମନ୍ତେ ସବୁଦିନ ପାଇଁ ଏକ ଶକ୍ତିଶାଳୀ ସ୍ୱର ହୋଇ ରହିବ ବୋଲି ମହାରାଷ୍ଟ୍ର ଆନ୍ଧ୍ରପ୍ରଦେଶ ନିର୍ମୋଲାନ ସମିତି  (ମାନସ)ର ଅବିନାଶ ପାଟିଲ କହିଛନ୍ତି, ଯାହାଙ୍କ ସହ ବାଲଙ୍କର ଏକ ଫଳପ୍ରଦ ସଙ୍ଗଠନ ଥିଲା  । ବିଶିଷ୍ଟ ଲେଖକ-କାର୍ଯ୍ୟକର୍ତ୍ତା କିରଣ ମୋଗେ କହିଛନ୍ତି ଯେ,  ତାଙ୍କର ଦେହାନ୍ତ ହେବା ମୋ ପାଇଁ ବ୍ୟକ୍ତିଗତ କ୍ଷତି । ଆମେ ସମସ୍ତେ ଶ୍ରୀମତୀ ବାଲଙ୍କ ମାର୍ଗଦର୍ଶନର ଛାୟାରେ ବାସ କରିଥିଲୁ ଏବଂ ଉଭୟ ପୁରୁଷ ଏବଂ ମହିଳାଙ୍କ ସମାନ ଅଧିକାର ପାଇଁ ଉଦ୍ୟମ କରିବା ଅଭିଯାନ କେବେ ଭୁଲିହେବ ନାହିଁ  ।
ପ୍ଲିପକାର୍ଟ ହେଉଛି ଏକ ବ୍ୟାଂଗ୍ଲୋରର ଏକ ଇ କମର୍ସ କମ୍ପାନୀ ଯାହାକି ଗତ ୧୦ ବର୍ଷ ହେଲାଣି ଭାରତରେ ନିଜର ବ୍ୟବସାୟ କରିଆସୁଛି । ଏହା ସଚ୍ଚିନ ବଂଶଲ ଏବଂ ବିନି ବଂଶଲଙ୍କ ମିଳିତ ଉଦ୍ୟମରେ ତିଆରି ହୋଇଥିଲା ।
ଇନସୁଲିନ ଡିଟେମିର, ବ୍ୟବସାୟୀକ ନାମ ଲେଭେମିର, ଦୀର୍ଘକାଳୀନ କାର୍ଯ୍ୟକ୍ଷମ ଇନସୁଲିନ ଯାହା ଉଭୟ ଟାଇପ୍ 1 ଏବଂ ଟାଇପ୍ 2 ଡାଇବେଟିସ୍ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଇଞ୍ଜେକସନ ଆକାରରେ ଚର୍ମ ତଳେ ଦିଆଯାଏ । ଏହା ୨୪ ଘଣ୍ଟା ପର୍ଯ୍ୟନ୍ତ ପ୍ରଭାବଶାଳୀ ରହେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ଶର୍କରା, ଆଲର୍ଜି ପ୍ରତିକ୍ରିୟା, ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ଏବଂ ଓଜନ ବୃଦ୍ଧି ହୋଇପାରେ । ଗର୍ଭାବସ୍ଥାରେ ବ୍ୟବହାର ଏବଂ ସ୍ତନ୍ୟପାନ ନିରାପଦ ଦେଖାଯାଏ  ତନ୍ତୁ ଗ୍ରହଣ କରୁଥିବା ଗ୍ଲୁକୋଜର ପରିମାଣକୁ ବୃଦ୍ଧି କରି ଓ ଯକୃତଦ୍ୱାରା ପ୍ରସ୍ତୁତ ଗ୍ଲୁକୋଜର ପରିମାଣକୁ ହ୍ରାସ କରି ଏହା କାର୍ଯ୍ୟକ୍ଷମ ହୁଏ । ୟୁରୋପୀୟ ୟୁନିଅନରେ ୨୦୦୪ରେ ଏବଂ ଯୁକ୍ତରାଷ୍ଟ୍ରରେ ୨୦୦୫ ମସିହାରେ ମେଡିକାଲ୍ ବ୍ୟବହାର ପାଇଁ ଇନସୁଲିନ ଡିଟେମିର ଅନୁମୋଦିତ ହୋଇଥିଲା । । ଯୁକ୍ତରାଜ୍ୟରେ ଏହାର ମୂଲ୍ୟ ୨୦୧୯ ମସିହାରେ ୧୦୦ ୟୁନିଟ ନିମନ୍ତେ ୨.୮୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୨୯.୫୦ ଡଲାର ଅଟେ । 2017 ରେ, ଏହା ଯୁକ୍ତରାଷ୍ଟ୍ରରେ ୧୧୪ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା ।
ମଲିକା ପୁଖରାଜ  ଉର୍ଦ୍ଦୁ:    ୧୯୧୨ ୨୦୦୪  ପାକିସ୍ଥାନର ଜଣେ ଉଚ୍ଚ ଶ୍ରେଣୀର ଗଜଲ ଓ ଲୋକ ସଙ୍ଗୀତ ଗାୟିକା ଥିଲେ । ଲୋକମାନଙ୍କ ପାଖରେ ସେ ମଲିକା ନାମରେ ଜଣାଶୁଣା ଥିଲେ ଯାହାର ଅର୍ଥ ରାଣୀ । ହଫିଜ ଜଳନ୍ଧରୀଙ୍କର କବିତା  'ଅଭି ତୋ ମୈଁ ଜ ‌ୱାନ ହୁଁ ' ଗୀତଟି ଗାଇ କେବଳ ପାକିସ୍ଥାନ ନୁହେଁ ଭାରତରେ ମଧ୍ୟ କୋଟି କୋଟି ଲୋକଙ୍କର ପ୍ରିୟ ହୋଇଥିଲେ । ଉର୍ଦ୍ଦୁ ଭାଷାରେ ଗାଇଥିବା ଗୀତ  'ଲୋ ଫିର ବସନ୍ତ ଆଇ' , କୁଲି କୁତୁବଙ୍କର ଲିଖିତ  'ପିୟା ବାଜ ପିୟା ଜାୟେ ନା'  ଓ ଫଇଜ ଅହମଦ ଫଇଜଙ୍କ ଲିଖିତ  'ମେରେ କାତିଲ ମେରେ ଦିଲଦାର ମେରେ ପାସ ରହୋ'  ଗୀତ ଗୁଡ଼ିକ ଅତି ଲୋକପ୍ରିୟ ହୋଇଥିଲା । ପ୍ରାକ୍ ଜୀବନ ହମିରପୁରର ଏକ ବ୍ୟବସାୟୀକ ସଙ୍ଗୀତଜ୍ଞ ପରିବାରରେ ମଲିକା ପୁଖରାଜ ଜନ୍ମ ଗ୍ରହଣ କରିଥିଲେ । ଅଖନୁର ଇଲାକାର ଜଣେ ଧାର୍ମିକ ବ୍ୟକ୍ତି  'ବାବା ରୋଟି ରାମ ମଜ ‌ଜୁବ ' ତାଙ୍କର ପ୍ରଥମ ନାମ ମଲିକା ନାମକରଣ କରିଥିଲେ ଓ ତାଙ୍କର ବ୍ୟବସାୟୀକ ଗାୟିକା ଓ ନର୍ତ୍ତକୀ ମାଇଁ ତାଙ୍କର ପୁଖରାଜ   ନାମକରଣ କରିଥିଲେ । ଉସ୍ତାଦ ଅଲି ବକ୍ସି କସୁରିଙ୍କଠାରୁ ମଲିକା ପୁଖରାଜ ପାରମ୍ପରିକ ସଙ୍ଗୀତ ଶିକ୍ଷା କରିଥିଲେ ଓ ତାଙ୍କର ସେହି ଗୁରୁଙ୍କର ପୁତ୍ର ଥିଲେ ବିଖ୍ୟାତ କିମ୍ବଦନ୍ତୀ ଗାୟକ ବଡ଼େ ଗୁଲାମ ଅଲି ଖାନ   । ବୃତ୍ତି ତାଙ୍କର ମାତ୍ର କୋମଳ ୯ ବର୍ଷ ବୟସ ହୋଇଥିଲା ବେଳେ ସେ ଜାମ୍ମୁ ଗସ୍ତ କରି ସେଠାରେ ମହାରାଜ ହରି ସିଂଙ୍କର   ରାଜ୍ୟାଭିଷେକ ଉତ୍ସବରେ ପ୍ରଦର୍ଶନ କରିଥିଲେ ଓ ତାଙ୍କର ପ୍ରଦର୍ଶନରେ ଅତ୍ୟନ୍ତ ପ୍ରଭାବିତ ହୋଇ ରାଜା ତାଙ୍କୁ ରାଜ ଦରବାରର ଗାୟିକା ଭାବରେ ନିଯୁକ୍ତ କରିଥିଲେ । ସେଠାରେ ସେ ଆହୁରି ନଅ ବର୍ଷ ଧରି ଗାୟିକା ଭାବରେ ରହିଥିଲେ । ୧୯୪୦ ଦଶକରେ ସେ ଭାରତରେ ଜଣେ ପ୍ରସିଦ୍ଧ ଗାୟିକା ଭାବରେ ପରିଚିତ ହୋଇଥିଲେ ଓ ୧୯୪୭ ମସିହାରେ ବ୍ରିଟିଶ ଭାରତର ବିଭାଜନ ପରେ ସେ ପାକିସ୍ଥାନର ଲାହୋରକୁ ଚାଲିଗଲେ ଓ ସେଠାରେ ଲାହୋରର ରେଡିଓ ପାକିସ୍ଥାନରେ କାଲେ ଖାନ ପ୍ରସ୍ତୁତ କରିଥିବା  'ରେଡିଓ ପାକିସ୍ଥାନ' ରେ ପ୍ରଦର୍ଶନ କରି ଆହୁରି ଅଧିକ ପ୍ରଶଂସା ପାଇଥିଲେ । ପାହାଡ଼ି ଲୋକଗୀତ ଗାଇବା ପାଇଁ ତାଙ୍କର ସ୍ୱର ଉପ‌ଯୁକ୍ତ ଥିଲା । ପାକିସ୍ଥାନର ରାଷ୍ଟ୍ରପତିଙ୍କଠାରୁ ସେ  'ପ୍ରଦର୍ଶନର ଗର୍ବ'    ପୁରସ୍କାର ଗ୍ରହଣ କରିଥିଲେ । ୧୯୭୭ ମସିହାରେ ଅଲ ଇଣ୍ଡିଆ ରେଡିଓ   ତାଙ୍କର ଗୋଲ୍ଡେନ ଜୁବୁଲି ଉତ୍ସବ ପାଳନ କରିବା ଉପଲକ୍ଷେ ୧୯୪୭ ମସିହା ପର୍ଯ୍ୟନ୍ତ ଭାରତରେ ଗୀତ ଗାଇଥିବା ମଲିକା ପୁଖରାଜଙ୍କୁ ବିଶେଷ ଭାବରେ ନିମନ୍ତ୍ରଣ କରି ତାଙ୍କୁ ଲିଜେଣ୍ଡ ଅଫ ଭଏସ ପୁରସ୍କାର ଦିଆଯାଇଥିଲା । ଗୀତ ଗାଇଥିବା ସତ୍ୟ   ନାମକ ଏକ ଉପନ୍ୟାସରେ ସେ ତାଙ୍କର ସ୍ମୃତି ଲେଖି ଛାଡ଼ିଯାଇଛନ୍ତି । ବ୍ୟକ୍ତିଗତ ଜୀବନ ପଞ୍ଜାବରେ ଚାକିରୀ କରୁଥିବା ଶବିର ହୁସେନଙ୍କୁ ସେ ବିବାହ କରିଥିଲେ ଓ ତାଙ୍କର ଛଅ ଶିଶୁଙ୍କ ମଧ୍ୟରୁ ଜଣେ ଥିଲେ ତାହିରା ସୟେଦ   ଯିଏ ପାକିସ୍ଥାନର ଗାୟିକା ମଧ୍ୟ ଥିଲେ । ମୃତ୍ୟୁ ପାକିସ୍ଥାନର ଲାହୋରରେ ଫେବ୍ରୁଆରୀ ୪, ୨୦୦୪ ମସିହା ଦିନ ମଲିକାଙ୍କର ମୃତ୍ୟୁ ହୋଇଥିଲା । ଲାହୋରର ଶାହ ଜମାଲ ମଶାଣୀରେ ତାଙ୍କୁ କବର ଦିଆଯାଇଥିଲା ।
ରାଇନାଟିସ, ଅନ୍ୟ ନାମ କୋରିଜା ଯେଉଁଥିରେ ନାକ ଭିତରେ ଥିବା ମ୍ୟୁକସ ଝିଲ୍ଲିରେ ପ୍ରଦାହ ହୋଇ ଫୁଲି ଯାଏ ଓ ନାକରୁ ତରଳ ପଦାର୍ଥ ବୋହିଯାଏ । ଅନ୍ୟ ଲକ୍ଷଣଗୁଡ଼ିକ ମଧ୍ୟରେ ନାକର ଗଲୁ, ଜଳୀୟ ଆଖି କିମ୍ବା ଛିଙ୍କ ହୋଇପାରେ। ଏହା ଜୀବନଚର୍ଯ୍ୟା ଉପରେ ନକାରାତ୍ମକ ପ୍ରଭାବ ପକାଇପାରେ । ଏହାର ସାଧାରଣ କାରଣ ହେଉଛି ଆଲର୍ଜି ଏବଂ ସାଧାରଣ ଥଣ୍ଡା ବା ସର୍ଦ୍ଦି । ଅନ୍ୟାନ୍ୟ କାରଣରେ ଉତ୍ତେଜକ ଧୂଆଁ କିମ୍ବା ପାଣିପାଗ ପରିବର୍ତ୍ତନ ଯୋଗୁ ହୋଇପାରେ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ହୁଏ । ଏହାକୁ ଚାରୋଟି ମୁଖ୍ୟ ଗୋଷ୍ଠୀରେ ବିଭକ୍ତ କରାଯାଇଛି, ସଂକ୍ରାମକ, ଆଲର୍ଜି, ଅଣ-ଆଲର୍ଜି ଏବଂ ଆନାଟୋମିକାଲ୍ । ଅଣ-ଆଲର୍ଜି କାରଣରେ ଭାସୋମୋଟର ଓ ଉତ୍ତେଜକ; ଔଷଧ କାରଣରେ ରାଇନାଇଟିସ ମେଡିକାମେଣ୍ଟୋସା; ହରମୋନ୍ କାରଣରେ ଆଟ୍ରୋଫିକ୍ ଓ ସିଏସଏଫ ଲିକ୍ ଏବଂ ଇଓସିନୋଫିଲିଆ ସିଣ୍ଡ୍ରୋମ   ସହିତ ଅଣ-ଆଲର୍ଜି ରାଇନାଇଟିସ୍ କାରଣ ଯୋଗୁ ଓଇପାରେ । ଆଲର୍ଜି ରୋଗର ଚିକିତ୍ସାରେ ଟ୍ରିଗର ଏଡ଼େଇବା, ଆଣ୍ଟିହିଷ୍ଟାମିନ, ନାସାଲ ଷ୍ଟିରଏଡ ଏବଂ ଇମ୍ୟୁନୋଥେରାପି ଦିଆଯାଏ । ଅଣ-ଆଲର୍ଜି କ୍ଷେତ୍ରରେ ନାସାଲ ଷ୍ଟିରଏଡ ମଧ୍ୟ ବ୍ୟବହୃତ ହୋଇପାରେ । ନାସାଲ୍ ଡିକୋଙ୍ଗେଷ୍ଟାଣ୍ଟ ୩ କିମ୍ବା ୪ ଦିନରୁ ଅଧିକ ସମୟ ବ୍ୟବହୃତ ହେବା ଉଚିତ୍ ନୁହେଁ । ରାଇନାଇଟିସ୍ ଅତି ସାଧାରଣ ରୋଗଅଟେ । ଯୁକ୍ତରାଷ୍ଟ୍ରରେ ଆଲର୍ଜି ରାଇନାଇଟିସ୍ ୫୮ ନିୟୁତ ଲୋକଙ୍କୁ ପ୍ରଭାବିତ କରୁଥିବା ବେଳେ ଅଣ-ଆଲର୍ଜି ରାଇନାଇଟିସ୍ ୩୦ ନିୟୁତ ଲୋକଙ୍କୁ ପ୍ରଭାବିତ କରିଥିବା ଆକଳନ କରାଯାଇଛି। ଭାସୋମୋଟର୍ ରାଇନାଇଟିସ୍ ହେଉଛି ସବୁଠାରୁ ସାଧାରଣ ଅଣ-ଆଲର୍ଜି ପ୍ରକାର  ପ୍ରାୟ ଏକ ତୃତୀୟାଂଶ କ୍ଷେତ୍ରରେ ଅଣ ଆଲର୍ଜି ଏବଂ ଆଲର୍ଜି ରାଇନାଇଟିସ୍ ମିଶ୍ରଣ ଯୋଗୁ ହୋଇପାରେ ।
ହେଲେନ ଏଡ଼ମ୍ସ କେଲର  (୨୭ ଜୁନ ୧୮୮୦-୧ ଜୁନ ୧୯୬୮) ଜଣେ ଆମେରିକୀୟ ଲେଖିକା, ରାଜନୈତିକ କାର୍ଯ୍ୟକର୍ତ୍ତ୍ରୀ ଓ ଅଧ୍ୟାପିକା ଥିଲେ । ସେ କଳାରେ ସ୍ନାତକ ଅର୍ଜନ କରିଥିବା ପ୍ରଥମ ବଧିର ଓ ଦୃଷ୍ଟିହୀନ ଥିଲେ । ଏନି ସୁଲେବନଙ୍କ ପ୍ରଶିକ୍ଷଣରେ ୬ ବର୍ଷ ବୟସରୁ ଆରମ୍ଭ କରି ୪୧ ବର୍ଷ ବୟସ ମଧ୍ୟରେ ହେଲେନ୍ ସଫଳତାର ଶୀର୍ଷରେ ପହଞ୍ଚିଥିଲେ। ଏନି ଓ ହେଲେନଙ୍କ କାହାଣୀ ସମସ୍ତଙ୍କୁ ଆକର୍ଷିତ କରିଥିଲା । ୨୦୦୯ରେ ସଞ୍ଜୟ ଲୀଳା ଭନ୍ସାଲି ଏହି କଥନ ଉପରେ ଆଧାରିତ ବ୍ଲାକ୍ ନାମକ ଏକ ହିନ୍ଦୀ କଥାଚିତ୍ର ତିଆରି କରିଥିଲେ। ହେଲେନ ଜଣେ ଉତ୍ତମ ଲେଖିକା ଥିଲେ। ସେ ତାଙ୍କର ଅଧିକାଂଶ ଲେଖାରେ ଯୁଦ୍ଧକୁ ବିରୋଧ କରିଛନ୍ତି । ସମାଜବାଦୀ ଦଳର ଏକ ସଦସ୍ୟ ରୂପେ ସେ ଅମେରିକା ତ‌ଥା ସମଗ୍ର ବିଶ୍ୱର ଶ୍ରମିକ ଓ ମହିଳାମାନଙ୍କ ମତାଧିକାର, ଶ୍ରମ ଅଧିକାର ସପକ୍ଷରେ ଏବଂ ସମାଜବାଦୀ ଓ କଠୋରପନ୍ଥୀ ଶକ୍ତିଗୁଡ଼ିକ ବିରୁଦ୍ଧରେ ଅଭିଯାନ ଚଳାଇଥିଲେ । ଜୀବନ ବୃତ୍ତାନ୍ତ ହେଲେନ କେଲର ୧୮୮୦ ମସିହା ଜୁନ ୨୭ ତାରିଖରେ ଆମେରିକାର ତସ୍କମ୍ବିଆ, ଅଲବମାଠାରେ ଜନ୍ମ ହୋଇଥିଲେ। ତାଙ୍କ ମାତା ପିତା ସେଠାରେ ଆଇବି ଗ୍ରୀନ ଷ୍ଟେଟରେ ହେଲେନ‌ଙ୍କ ଜେଜେବାପାଙ୍କଦ୍ୱାରା ନିର୍ମିତ ଘରେ ରହୁଥିଲେ। ହେଲେନଙ୍କ ପିତା ଅଥର ଏଚ କେଲର ତେସ୍କମ୍ବିଆର ଉତ୍ତର ଆଲ୍ବମିଆଁରେ ବହୁ ବର୍ଷ ଧରି ସମ୍ପାଦକ ଭାବେ କାର୍ଯ୍ୟ କରିଥିଲେ। ସେ ମଧ୍ୟ ଆମେରିକା ସଂଘ ସେନାର ଅଧିନାୟକ ଥିଲେ। ହେଲେନଙ୍କ ମାତା କେଟ ଏଡ଼ମ୍ସ ଚର୍ଳେସ୍ ଏଡ଼ମସଙ୍କ ଝିଅ ଥିଲେ। ହେଲେନ ଜନ୍ମରୁ ଦୃଷ୍ଟିହୀନ ଓ ବଧିର ନ ଥିଲେ । ୧୯ ବର୍ଷ ବୟସରେ ପେଟ ଓ ମସ୍ତିଷ୍କର ଏକ ରୋଗ ତାଙ୍କ ଦୃଷ୍ଟି ଶକ୍ତି ଓ ଶ୍ରବଣ ଶକ୍ତି ନେଇଯାଇଥିଲା । ଏତେବେଳେ ଡକ୍ତରମାନେ ପେଟ ଓ ମସ୍ତିଷ୍କର ଏହି ରୋଗ ସ୍କାର୍ଳେଟ ଜ୍ୱର କିମ୍ବା ମୈନିଯାଇଟିସ ହୋଇଥିବ ଅନୁମାନ କରିଥିଲେ । ସେହି ସମୟରେ ସେ ସଙ୍କେତ ମାଧ୍ୟମରେ ନିଜ କଥା ଅନ୍ୟମାନ‌ଙ୍କୁ ବୁଝାଇବାରେକୁ ସକ୍ଷମ ହେଉଥିଲେ । ତାଙ୍କ ରୋଷେୟାର ଛୋଟ ଝିଅଟି ତାଙ୍କ ସଙ୍କେତ ବୁଝିପାରୁଥିଲା । ୭ ବର୍ଷ ବୟସରେ ହେଲେନଙ୍କ ପାଖରେ ଆନ୍ୟମାନ‌ଙ୍କ ସ‌ହ ଯୋଗାଯୋଗ କରିବା ପାଇଁ ପ୍ରାୟ ୬୦ଟି ସଙ୍କେତ ଥିଲା । ୧୨୮୬ ମସିହାରେ ତାଙ୍କ ମା ଚାର୍ଲସ ଡିକେନ୍ସଙ୍କ ଲେଖାରେ ଲୋରା ବ୍ରିଜମୈଁ ନାମକ ଜଣେ ଦୃଷ୍ଟିହୀନ ମହିଳାଙ୍କ ସମ୍ବନ୍ଧରେ ପଢି଼ଥିଲେ। ଏହି ସମ୍ବନ୍ଧରେ ହେଲେନଙ୍କ ମାତ ପିତା ଆହୁରି ଅଧିକ ତ‌ଥ୍ୟ ସଂଗ୍ରହ କରିବା ଆରମ୍ଭ କରିଦେଇଥିଲେ । ସେମାନେ ବଧିରମାନଙ୍କ ବିଦ୍ୟାଳୟ ଗୁଡି଼କ ବିଷୟରେ ତ‌ଥ୍ୟ ସଂଗ୍ରହ କରିବା ଆରମ୍ଭ କରିଦେଇଥିଲେ ଓ ହେଲେନଙ୍କ ଚିକିତ୍ସା ପାଇଁ ଡାକ୍ତରଙ୍କ ସ‌ହ ମଧ୍ୟ ଯୋଗାଯୋଗ କରିଥିଲେ। ୧୮୮୮ ମସିହା ମଇ ମାସରେ ହେଲେନଙ୍କୁ ପର୍କୀନ୍ସ ଦୃଷ୍ଟିହୀନ ପ୍ରଶିକ୍ଷଣ ସଂସ୍ଥାନରେ ଭର୍ତ୍ତି କରାଯାଇଥିଲା । ୧୮୯୪ ମସିହାରେ ସେ ତାଙ୍କ ସହାୟିକା ଓ ପ୍ରଶିକ୍ଷିକା ଆନି ସୁଳିବାନ‌ଙ୍କ ସ‌ହ ରାଇଟ ହ୍ୟୁମାସନ୍ସ ମୁକ-ବଧିର ବିଦ୍ୟାଳୟରେ ଯୋଗ ଦେବା ପାଇଁ ନିୟୁୟର୍କ ଯାଇଥିଲେ । ୧୮୯୬ ମସିହାରେ ସେମାନେ ସାସାଚୁସେଟ୍ସ ଫେରିଆସିଲେ । ସେଠାରେ ହେଲେନ କେମ୍ବ୍ରିଜ ସ୍କୁଲ୍ ଫର୍ ୟଙ୍ଗ୍ ଲେଡିଜ୍‌ରେ ନାମ ଲେଖାଇଥିଲେ। ୧୯୦୦ ମସିହାରେ ସେ ରେକ୍ଲୀଫ୍ ମହାବିଦ୍ୟାଳୟରେ ନାମ ଲେଖାଇଥିଲେ । ସେଠାରେ ସେ ସାଉଥ୍ ହାଉସ୍ଠାରେ ଥିବା ବ୍ରିଗ୍ସ ହଲରେ ରହୁଥିଲେ । ହେଲେନ ୨୪ ବର୍ଷ ବୟସରେ ୧୯୦୪ ମସିହାରେ କଳାରେ ସ୍ନାତକ ଡିଗ୍ରୀ ହାସଲ କରିଥିବା ପ୍ରଥମ ଦୃଷ୍ଟିହୀନ ଓ ବଧିର ମହିଳା ଥିଲେ । କେଲର କେମ୍ବ୍ରିଜ ଅଷ୍ଟ୍ରିଆର ଦାର୍ଶନିକ ଓ ଶିକ୍ଷାବିସାରଦ ବିବିଏମ ୟରୁସଲେମ୍ଙ୍‌ଙ୍କ ସାଥିରେ ତାଙ୍କର ପତ୍ରାଚାର ଥିଲା । ପରବର୍ତ୍ତୀ ସମୟରେ ସେ ପ୍ରଥମ କରି ହେଲେନଙ୍କ ସାହିତ୍ୟିକ ପ୍ରତିଭାକୁ ଲୋକଲୋଚନ‌କୁ ଆଣିବାରେ ସାହାଯ୍ୟ କରିଥିଲେ । ଅନ୍ୟମାନଙ୍କ ସ‌ହ ଯୋଗାଯୋଗ କରିବା ପାଇଁ ହେଲେନ କଥାବାର୍ତ୍ତା କରିବା ଶିଖିଲେ । ତାପରେ ତାଙ୍କ ଜୀବନର ଅଧିକାଂଶ ସମୟ ଭାଷଣ ଓ ଅଧ୍ୟାପନାରେ ବ୍ୟତୀତ ହୋଇଥିଲା । ଲୋକଙ୍କୁ ଓଠର ଗତିକୁ ସ୍ପର୍ଶ କରି ତାଙ୍କ କଥା ବୁଝିବାର କ୍ଷମତା ହେଲେନ‌ଙ୍କ ଅଦ୍ଭୁତ ସାମର୍ଥ୍ୟର ପ୍ରମାଣ ଥିଲା । କେଲର ବ୍ରାଇଲ ଲିପି ତଥା ହାତର ସ୍ପର୍ଶରେ ସାଙ୍କେତିକ ଭାଷା ପଢ଼ିବାରେ ମଧ୍ୟ ଯୋଗ୍ୟତା ହାସଲ କରିଥିଲେ । ଆଧାର ଅଧିକ ତଥ୍ୟ ଯାନ ଏ. ମାସ ଓ ଏନି ସୁଲିବନଙ୍କ ସାଥିରେ ହେଲେନ କେଲେର।
ପାରଳାଖେମୁଣ୍ଡି  କ୍ରମିକ ସଂଖ୍ୟା:  (୧୩୭) ଗଜପତି ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  ।ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ପାରଳାଖେମୁଣ୍ଡି  (ପୌ), କାଶିନଗର  (ବିଅପ), ଗୋଷାଣୀ-ସଦର ବ୍ଳକ, କାଶିନଗର ବ୍ଳକ ଓ ଗୁମ୍ମା ବ୍ଳକ  ।ଗତ ୨୦୨୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରୂପେଶ ପାଣିଗ୍ରାହୀ ଭାରତୀୟ ଜନତା ପାର୍ଟି ପ୍ରାର୍ଥୀ କୋଦୁରୁ ନାରାୟଣ ରାଓଙ୍କ ଠାରୁ ୩,୯୯୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ୨୦୨୪ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୨୪ ମଧ୍ୟରେ ମୋଟ ୧୭ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ହଳଦିଆ ବୁଲ୍‍ବୁଲ୍  (ଇଂରାଜୀରେ , ଜୀବବିଜ୍ଞାନ ନାମ ) ବୁଲ୍‍ବୁଲ୍ ପରିବାରର ଏକ ସଦସ୍ୟ ପକ୍ଷୀ  । ଭାରତୀୟ ଉପମହାଦେଶରୁ ନେଇ ଦକ୍ଷିଣ-ପୂର୍ବ ଏସିଆ ପର୍ଯ୍ୟନ୍ତ ଏହି ଚଢ଼େଇ ବସବାସ କରିବା ଦେଖାଯାଏ । ବର୍ଗୀକରଣ ପ୍ରାରମ୍ଭିକ ସମୟରେ ହଳଦିଆ ବୁଲ୍‍ବୁଲ୍‍କୁ ୱଂଗା   ପ୍ରଜାତି ଭାବେ ପରିଗଣନା କରାଯାଉଥିଲା । ୨୦୦୮ ମସିହା ପର୍ଯ୍ୟନ୍ତ ହଳଦିଆ ବୁଲ୍‍ବୁଲ୍‍କୁ ଅନ୍ୟ ବୁଲ୍‍ବୁଲ୍  ଯଥା: କଳାଟୋପି ବୁଲ୍‍ବୁଲ୍, ରକ୍ତକଣ୍ଠ ବୁଲ୍‍ବୁଲ୍, ଅଗ୍ନିକଣ୍ଠ ବୁଲ୍‍ବୁଲ୍ ଓ ବୋର୍ଣ୍ଣିଆନ୍ ବୁଲ୍‍ବୁଲ୍  ପକ୍ଷୀଙ୍କ ସମଜାତୀୟ ଜୀବ ବୋଲି ବିବେଚନା କରାଯାଉଥିଲା । ଉପପ୍ରଜାତି ହଳଦିଆ ବୁଲ୍‍ବୁଲ୍‍ମାନଙ୍କର ୮ଟି ଉପପ୍ରଜାତି ଚିହ୍ନଟ କରାଯାଇଛି : . -  (ସାମୁଏଲ୍ ଟିକେଲ୍, ୧୮୩୩): ନେପାଳ, ଉତ୍ତର ଓ ପୂର୍ବ ଭାରତରୁ ଦକ୍ଷିଣ ଚୀନ ଏବଂ କେନ୍ଦ୍ରୀୟ ବ୍ରହ୍ମଦେଶ ପର୍ଯ୍ୟନ୍ତ ଏହି ଉପପ୍ରଜାତିର ପକ୍ଷୀ ଦେଖାଯାନ୍ତି  । . -  (ହର୍ବର୍ଟ୍ ଗିର୍ଟନ୍ ଡେଗ୍ନାନ୍, ୧୯୪୮): ପୂର୍ବ ଓ ଦକ୍ଷିଣ ବ୍ରହ୍ମଦେଶରୁ ନେଇ ଦକ୍ଷିଣ ଚୀନ ଓ ଉତ୍ତର ଇଣ୍ଡୋଚୀନ ପର୍ଯ୍ୟନ୍ତ ଏମାନେ ଦେଖିବାକୁ ମିଳନ୍ତି  । . -  (ହର୍ବର୍ଟ୍ ଗିର୍ଟନ୍ ଡେଗ୍ନାନ୍, ୧୯୪୮): ଦକ୍ଷିଣ-ପୂର୍ବ ବ୍ରହ୍ମଦେଶ ଓ ପଶ୍ଚିମ ଥାଇଲ୍ୟାଣ୍ଡରେ ଏହି ଉପପ୍ରଜାତି ଦେଖାଯାନ୍ତି  । . -  (ହର୍ବର୍ଟ୍ ଗିର୍ଟନ୍ ଡେଗ୍ନାନ୍, ୧୯୪୮): ଉତ୍ତର-ପୂର୍ବ ଥାଇଲ୍ୟାଣ୍ଡ ଓ ପଶ୍ଚିମ ଲାଓସ୍ ଇତ୍ୟାଦି ଅଞ୍ଚଳରେ ଏହି ଉପପ୍ରଜାତି ଦେଖିବାକୁ ମିଳନ୍ତି  । . -  ଗିଲଡେନଷ୍ଟୋଲ୍ପେ, ୧୯୧୩: ପ୍ରଥମେ ଏହା ଏକ ସ୍ୱତନ୍ତ୍ର ପ୍ରଜାତି ରୂପେ ପରିଗଣିତ ହେଉଥିଲା । କେନ୍ଦ୍ରୀୟ, ଦକ୍ଷିଣ-ପୂର୍ବ ଥାଇଲ୍ୟାଣ୍ଡ ଓ ଦକ୍ଷିଣ ଇଣ୍ଡୋଚୀନରେ ଏହି ଉପପ୍ରଜାତି ଦେଖାଯାନ୍ତି । . -  (ହର୍ବର୍ଟ୍ ଗିର୍ଟନ୍ ଡେଗ୍ନାନ୍, ୧୯୫୪): ଦକ୍ଷିଣ-ପୂର୍ବ ଥାଇଲ୍ୟାଣ୍ଡ ନିକଟବର୍ତ୍ତୀ ଦ୍ୱୀପମାନଙ୍କରେ ଏହି ଉପପ୍ରଜାତି ଦେଖାଯାଏ  । . -  (ହର୍ବର୍ଟ୍ ଗିର୍ଟନ୍ ଡେଗ୍ନାନ୍, ୧୯୫୪): ଦକ୍ଷିଣ ବ୍ରହ୍ମଦେଶ ଓ ଦକ୍ଷିଣ-ପଶ୍ଚିମ ଥାଇଲ୍ୟାଣ୍ଡ ଏହି ଉପପ୍ରଜାତିର ଘର  । . -  (ହର୍ବର୍ଟ୍ ଗିର୍ଟନ୍ ଡେଗ୍ନାନ୍, ୧୯୪୮): ମାଳୟ ଉପଦ୍ୱୀପର ଉତ୍ତର ପଟେ ଏହି ଉପପ୍ରଜାତି ଦେଖିବାକୁ ମିଳନ୍ତି  । ବିବରଣୀ ହଳଦିଆ ବୁଲ୍‍ବୁଲ୍ ଚଢ଼େଇ ପ୍ରାୟ ୧୯ ସେଣ୍ଟିମିଟର୍ ଲମ୍ବା । ଏହି ପକ୍ଷୀର କଳା ମୁଣ୍ଡରୁ ଏହାର ଇଂରାଜୀ ନାମ ଉଦ୍ଧୃତ । ପୁଣି ଦେହର ଅନ୍ୟ ଅଂଶ ହଳଦିଆ ଯେଉଁଥିରୁ ଏହାର ସ୍ଥାନୀୟ ଓଡ଼ିଆ ନାମ ଗୃହୀତ । ଉଭୟ ଅଣ୍ଡିରା ଓ ମାଈଙ୍କ ଦେହର ରଙ୍ଗ ଏକା ପରି । ଅଳ୍ପବୟସ୍କ ପକ୍ଷୀମାନଙ୍କ ରଙ୍ଗ ସାମାନ୍ୟ ଫିକା ହୋଇଥାଏ । ଏହାର ଲାଞ୍ଜଟି ମାଟିଆ ରଙ୍ଗର । ଭୌଗୋଳିକ ବିତରଣ ଓ ପରିବାସ ଜଙ୍ଗଲ ଓ ଘଞ୍ଚ ବୁଦା ଏହି ପକ୍ଷୀର ପରିବାସ । ପରିସ୍ଥିତିକ ବ୍ୟବହାର ହଳଦିଆ ବୁଲ୍‍ବୁଲ୍ ପକ୍ଷୀ ବୁଦାରେ ନିଜର ବସା ତିଆରି କରେ । ଏମାନେ ସାଧାରଣତଃ ୨-୪ଟି ଲେଖାଏଁ ଅଣ୍ଡା ଦିଅନ୍ତି । ଫଳ ଓ କୀଟପତଙ୍ଗ ଏମାନଙ୍କର ପ୍ରମୁଖ ଆହାର । ଏମାନଙ୍କ ଡାକ ସାଧାରଣତଃ ମଧୁର । କିନ୍ତୁ ସମୟ ସମୟରେ କର୍କଷ ସ୍ୱରରେ ମଧ୍ୟ ଡାକନ୍ତି । ଏମାନଙ୍କ ଡାକ ବା ଗୀତ ୪-୮ ସ୍ୱରର  (ନୋଟ୍) ହୋଇଥାଏ  । ଏହି ପକ୍ଷୀ ଖୋଲା ଭୂମିର ଛଳାବରଣରେ ଲୁଚି ରହି ବୋବାଉଥିବା ମଧ୍ୟ ଦେଖାଯାଏ । ଯୋଡ଼ିରେ ବା ଅନ୍ୟ ପକ୍ଷୀଙ୍କ ସହ ଦଳରେ ଏମାନେ ବସିଥାନ୍ତି ।
ଜୟପୁର ବିମାନ ବନ୍ଦର ,  ( : , : ) ଭାରତୀୟ ରାଜ୍ୟ ଓଡ଼ିଶାର ଜୟପୁର ସହରଠାରୁ ଉତ୍ତର-ପଶ୍ଚିମ ଦିଗରେ ୩ କିଲୋମିଟର ଦୂରରେ ଅବସ୍ଥିତ  । ଏହାର ରନୱେ ୧୯୬୨ ମସିହାରେ ନିର୍ମିତ ହେଇଥିଲା । ଏହା ନିକଟରେ ହିନ୍ଦୁସ୍ତାନ ଏରୋନଟିକ ଲିମିଟେଡ  ର କାରଖାନା ସୁନାବେଡ଼ାଠାରେ ୧୯୮୦ରେ ସ୍ଥାପିତ ହେଇଥିଲା । ଏହି ବିମାନ ବନ୍ଦରରୁ  'ବାୟୁଦୂତ  " ପ୍ରତ୍ୟହ ଭୁବନେଶ୍ୱରରୁ ବିଶାଖାପାଟଣାକୁ ଏହି ବିମାନ ବନ୍ଦର ଦେଇ ବିମାନ ଚଳାଚଳ କରିଥାଏ । ବିମାନବନ୍ଦରଟି ୬୦ ଏକର ପରିମିତ ସ୍ଥାନରେ ନିର୍ମିତ । ଏହାର ପରିବର୍ଦ୍ଧନ କାମ ପାଇଁ ଆହୁରି ୩୧୦ ଏକର ସ୍ଥାନର ବ୍ୟବସ୍ଥା କରାଯାଉଛି । ଓଡ଼ିଶା ସରକାର ଏହି ବିମାନ ବନ୍ଦରର ଉନ୍ନୟନ ପାଇଁ ୬ କୋଟି ଟଙ୍କାର ଅନୁଦାନ ଦେଇଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୧୫ ଅକ୍ଟୋବର ବର୍ଷର ୨୮୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୮୯ତମ  । ବର୍ଷ ଶେଷ ହେବା ପାଇଁ ଆଉ ୭୭ ଦିନ ବାକି ଅଛି ।
ଆୟାଖା ମେଲିଥାଫା  (ଇଂରାଜୀ ଭାଷାରେ ) ଜଣେ ସତର ବର୍ଷ ବୟସ୍କ ପର୍ଯ୍ୟାବରଣ କର୍ମୀ ଯିଏ ଦକ୍ଷିଣ ଆଫ୍ରିକାର   ଏରେସ୍ଟେ ରିଭର, ପଶ୍ଚିମ କେପ      ଅଞ୍ଚଳର ବାସିନ୍ଦା । ଶିକ୍ଷା ଖାୟେଲିତ୍ସାର   ସେଣ୍ଟ୍ର ଅଫ ସାଇନ୍ସ ଆଣ୍ଡ ଟେକନୋଲୋଜି ସଂସ୍ଥାର ମେଲିଥାଫା‌ ଏକ ଛାତ୍ର । ଜଳବାୟୁ କାର୍ଯ୍ୟକ୍ରମ ମେଲିଥାଫା ତାଙ୍କର ୧୬ ଜଣ ଭାଇ ଭଉଣୀଙ୍କ ମଧ୍ୟରୁ ଗ୍ରେଟା ଥନବର୍ଗ, ଆଲେକଜାଣ୍ଡ୍ରିଆ ଭିଲାସେନର, କାର୍ଲ ସ୍ମିଥ ଓ କାଟାରିନ ଲୋରେଞ୍ଜୋ ସ‌ହିତ ମିଳିତ ଭାବରେ ଶିଶୁ ଅଧିକାର, ମିଳିତ ଜାତିସଂଘ କମିଟିକୁ    '   ଏକ ଅଭିଯୋଗରେ ଜଳବାୟୁ ସଙ୍କଟ   ପ୍ରତି ଯଥେଷ୍ଟ ଧ୍ୟାନ ଦିଆଯାଉନଥିବା ଉଲ୍ଲେଖ କରିଥିଲେ । ସନ ୨୦୧୦ ସୁଦ୍ଧା କାର୍ବନ ପରିମାଣ ୯୦% କମ୍ କରିବାକୁ ଲକ୍ଷ ରଖିଥିବା ଏକ ଦକ୍ଷିଣ ଆଫ୍ରିକୀୟ ସଂଗଠନ  'ୟୁଲିଡ' ରେ ରିକ୍ରୁଟମେଣ୍ଟ ଅଫିସିଆଲ ଫର ଦି ଆଫ୍ରିକାନ କ୍ଲାଇମେଟ ଆଲିଆନ୍ସ ସଂସ୍ଥାରେ କାମ କରନ୍ତି । ବିଶେଷତଃ ଜଳବାୟୁ କାର୍ଯ୍ୟକ୍ରମରେ ବିଭିନ୍ନ ସ୍ୱରକୁ ସମ୍ମିଳିତ କରିବାକୁ ମେଲିଥାଫା ସମର୍ଥନ କରନ୍ତିଦରିଦ୍ର ଜନତା ଓ କଳା ଲୋକମାନେ ଏହି ବିରୋଧାତ୍ମକ ଯାତ୍ରାରେ ଭାଗ ନେବା ନିତାନ୍ତ ଆବଶ୍ୟକ କାରଣ ସେମାନେ ଜଳବାୟୁର ପରିବର୍ତ୍ତନର ଭୟାବ‌ହତା ଅନୁଭବ କରୁଛନ୍ତି । ସେମାନେ ଏହା ବିରୁଦ୍ଧରେ ସ୍ୱର ଉତ୍ତୋଳନ ଓ ଦାବୀ କରି ଶୁଣିବା ପର୍ଯ୍ୟନ୍ତ କ‌ହିବା ଆବଶ୍ୟକ ।
ଚେରି ଆଞ୍ଜିଓମା ରୋଗରେ ଚର୍ମରେ ଲାଲରୁ ବାଇଗଣୀ ରଙ୍ଗର ଏକ ଅର୍ଦ୍ଧ ପେଣ୍ଡୁ ଆକୃତିର ଏକ ଛୋଟ ଫୁଲା ହୁଏ । ଏହା ଛାତି, ପିଠି ଏବଂ ବାହୁରେ ସାଧାରଣତଃ ୦.୫ରୁ ୬ ମିମି ଆକାରରେ ଏକାଧିକ ପରିମାଣର ଥାଏ । ସାଧାରଣତଃ ଏହାର ଅନ୍ୟ କୌଣସି ଲକ୍ଷଣ ନ ଥାଏ; ଯଦିଓ କୁଣ୍ଡେଇଲେ ସେଥିରୁ ରକ୍ତସ୍ରାବ ହୋଇପାରେ । ଏହାର କାରଣ ଅସ୍ପଷ୍ଟ ରହିଛି। ସେମାନେ ଗର୍ଭଧାରଣ ସମୟରେ ଦେଖା ଦେଇପାରନ୍ତି ଏବଂ ପରେ ସମାଧାନ କରନ୍ତି  ସେଗୁଡ଼ିକ ଏକ ପ୍ରକାର ଅଣକ୍ଷତିକାରକ ଅର୍ବୁଦ, ଯେଉଁଥିରେ କ୍ଷୁଦ୍ର ରକ୍ତନଳୀ ସଂଖ୍ୟା ଅସ୍ୱାଭାବିକ ଭାବରେ ବିସ୍ତାର ହୋଇଥାଏ । ରୋଗ ନିର୍ଣ୍ଣୟ ତାହାର ଆକାର ଓ ରୂପ ଉପରେ ଆଧାରିତ ହୁଏ ଯାହା ଡର୍ମୋସ୍କୋପିଦ୍ୱାରା ସମର୍ଥିତ ହୋଇପାରେ । ଚିକିତ୍ସା ସାଧାରଣତଃ ଆବଶ୍ୟକ ହୁଏନି । ଇଲେକ୍ଟ୍ରୋକଟରାଇଜେସନ୍, ହାଲୁକା ଇଲେକ୍ଟ୍ରୋଡେସିକେସନ୍, ଲେଜର ଆବ୍ଲେସନ୍ ବା ସେଭ୍ ଏକ୍ସାଇଜନ୍ ସହିତ ସେଗୁଡିକ ଅପସାରଣ କରାଯାଇପାରେ, କିନ୍ତୁ ଏହା ଏକ ଦାଗ ଛାଡିପାରେ । କ୍ୱଚିତ୍, ଅସ୍ପଷ୍ଟ କ୍ଷେତ୍ରରେ, ସେମାନଙ୍କୁ କର୍କଟ ରୋଗର ସମ୍ଭାବନାରୁ ମୁକ୍ତି ପାଇଁ ଅପସାରଣ କରାଯାଇପାରେ । ସେଗୁଡିକ ସବୁଠାରୁ ସାଧାରଣ ପ୍ରକାରର ଆଞ୍ଜିଓମା ଯାହା ୩୦ ବର୍ଷ ବୟସରୁ ଅଧିକ ବୟସ୍କମାନଙ୍କଠାରେ ଦେଖାଯାଏ । ବୟସ ବଢ଼ିବା ସହିତ ଏହି ରୋଗ ଅଧିକ ଦେଖାଯାଏ । ପୁରୁଷ ଏବଂ ସ୍ତ୍ରୀ ସମାନ ସଂଖ୍ୟାରେ ପ୍ରଭାବିତ ହୁଅନ୍ତି । ସର୍ଜନ କ୍ୟାମ୍ପବେଲ ଡି ମୋର୍ଗାନ ସେମାନଙ୍କୁ ପ୍ରଥମେ ୧୮୭୨ ମସିହାରେ ବର୍ଣ୍ଣନା କରିଥିଲେ।